DRZAK RAZBOJNIK: INVALIDU UKRAO NOVAC, MOBITEL I PROTEZU ZA NOGU | Hayat.ba\nDRZAK RAZBOJNIK: INVALIDU UKRAO NOVAC, MOBITEL I PROTEZU ZA NOGU\nPolicija iz Banje Luke identifikovala je i uhapsila R.R. iz Prijedora zbog sumnje da je počinio krivično djelo razbojništvo i dvije teške krađe.\nOn je 7. januara ove godine, kroz poluotvoren prozor ušao u porodičnu kuću oštećenog, te uz prijetnju upotrebom noža ukrao torbicu u kojoj se nalazilo 200 КM.\nS obzirom da je oštećeni lice sa invaliditetom R. R. je od njega otuđio protezu za lijevu nogu, kao i mobilni telefon, a sa namjerom da spriječi oštećenog da pozove policiju – naveli su iz PU Banja Luka.\nTakođer, postoje osnovi sumnje da je R. R. 9. decembra prošle godine u večernjim satima provalio u dva kioska na području Banje Luke.\nO svemu je obaviješten dežurni tužilac Okružnog javnog tužilaštva Banja Luka, koji se izjasnio da se nakon kompletiranja predmeta dostavi izvještaj protiv R. R. u redovnoj proceduri, naveli su iz banjalučke policije.


USTAV RS: Stručna javnost se zalaže da se novim Ustavom bolje uredi način izbora sudija, predsednika sudova, kao i sastav i nadležnosti Visokog saveta sudstva. Ustavom treba urediti osnove za prestanak funkcije sudije jer je nedopustivo da ta pitanja budu uređena zakonom. Potrebno je i uvođenje tzv. integrativne klauzule kojom bi Srbija prihvatila nadređenost prava Evropske unije nad našim pravnim sistemom\nSrbija mora da vodi računa o ustavnoj stabilnosti i ustavnom kontinuitetu, a ne da stalno insistira na novim rešenjima, kaže profesor ustavnog prava na Pravnom fakultetu u Beogradu Vladan Petrov, povodom 10 godina donošenja najvišeg pravnog akta, 8. novembra, i najava njegovih izmena.\n"Moramo da branimo naš Ustav Republike Srbije ("Sl. glasnik RS", br. 98/2006 - dalje: Ustav), a da ga onda menjamo tamo gde on nije dovoljno dobar, jer na taj način razvijamo princip ustavnog kontinuiteta, koji je vladajući u svim razvijenim zapadnim demokratijama kojima težimo", ocenjuje Petrov, uz opasku da je stalno insistiranje na novim rešenjima i potpuno novim ustavima za državu kao što je Srbija potpuno pogubno.\nI profesor Ustavnog prava na Pravnom fakultetu u Novom Sadu, Slobodan Orlović, ističe da je promena Ustava ozbiljna stvar u koju ne treba ići često, te da je sam postupak promene dosta komplikovan i zahteva konsenzus, odnosno saglasnost svih političkih faktora ali i celog društva, odnosno građana.\nOrlović u tom smislu podseća da je odmah po donošenju aktuelnog Ustava, 2006. godine, počelo da se priča da ga treba menjati.\nPetrov podseća da je Ustav 2006. godine donet u vrlo složenim okolnostima, kada je Srbija ostala sama, nakon istupanja Crne Gore iz državne zajednice i kada je trebalo da se i tim aktom pokaže da Srbija može da funkcioniše kao samostalna država.\nOn, međutim, naglašava, da je jedan od glavnih političkih ciljeva u tom trenutku bio da se još jednom jasno rečito pokaže ustavno pravno da su Kosovo i Metohija sastavni deo Srbije.\nPredsednik Vrhovnog kasacionog suda, Dragomir Milojević, dodaje da je Ustav iz 2006. godine postavio okvir za otpočinjanje reformi u pravosuđu, a cilj je bio, naglašava, da se obezbedi nezavisno, transparentno, efikasno i odgovorno sudstvo.\nTaj cilj, primećuje Milojević, ni nakon deset godina, koliko Ustav postoji, nije dostignut.\nU tom smislu pominje da je Komisija za sprovođenje Nacionalne strategije za reformu pravosuđa obrazovala radnu grupu za analizu ustavnog okvira, a na čijem se čelu on nalazi, i koja je završila prvu fazu analize ustavnog okvira o pravosuđu.\nDruga faza biće izrada nacrta izmena Ustava, po članovima, o čemu će Vrhovni kasacioni sud organizovati posebnu konferenciju i to sa svim sudijama iz Srbije, a tema je, dodaje, napretek, od neadekvatnog naziva Vrhovnog kasacionog suda, preko sastava Vrhovnog saveta sudstva, do uloge ministra u raspravi o prihodima i rashodima sudstva.\nNa tu temu Petrov takođe veruje da će budući ustavotvorac imati posla, pre svega kako bi bolje uredio način izbora sudija, predsednika sudova, kao i sastav i nadležnosti Visokog saveta sudstva.\nOn takođe smatra da Ustavom treba urediti osnove za prestanak funkcije sudije jer je, kako kaže, nedopustivo da ta pitanja budu uređena zakonom.\n"To je jedan od ozbiljnih ataka na nezavisnost sudstva", tvrdi Petrov.\nOrlović takođe napominje da bi trebalo menjati odredbe kojima bi se poboljšao status pravosuđa, odnosno podigla garancija nezavisnosti sudstva, ali navodi i potrebu da se uvede tzv. integrativna klauzula kojom bismo prihvatili nadređenost stranog prava, konkretno prava Evropske unije nad našim pravnim sistemom.\nOn, međutim, pojašnjava da se na neki način već i sprovodi tako što se direktive primenjuju putem naših zakona u pozitivnom pravu Republike Srbije.\nProfesori su saglasni da su aktuelne priče o potrebi da se menja Ustav još na nivou medijskih spekulacija, jer, kako kažu, od nosilaca političke vlasti još ne dobijamo jasnije smernice kada, kako, koliko i u kojoj meri treba menjati Ustav.\nDa li ga treba menjati u celini i doneti nov Ustav ili popravljati ono što u postojećem Ustavu nije adekvatno, o toj temi profesori kažu i sledeće:\nNajčešće se, kako je naveo Petrov, izražava uverenje da Ustav treba da menjamo radi evropskih integracija. On, međutim, upozorava da kada država odluči da treba da menja svoj temeljni politički i pravni akt to treba da čini zbog sebe same.\nOn smatra da, s obzirom na to da važeći Ustav ima svojih mana, ima prostora za njegovo korigovanje počev od ustavnih načela.\n"Na primer načelo podele vlasti, koje je jedno od osnovih načela vladavine prava, treba definisati bolje i jasnije i istaći nezavisnost sudstva kao ključni element tog načela", navodi Petrov.\nZa njega je pitanje i u kojoj meri je sistem organizacije vlasti definisan na konzistentan način.\n"S jedne strane (Ustavom iz 2006.) išlo se ka slabljenju predsednika Republike i ka jačanju Vlade, ali se čini da se u tom pogledu stalo na pola puta, pa sada imamo jedan hibridni sistem koji nije parlamentarni sistem u čistom obliku, a nije ni takozvani mešoviti kakav na primer postoji u Francuskoj petoj republici ili Ruskoj Federaciji", primetio je profesor.\nOrlović potvrđuje tezu da rasprave o potrebi promene Ustava ne prestaju praktično od njegovog donošenja, a kao temu koja se najčešće "poteže" navodi promenu statusa Autonomne pokrajine Kosovo i Metohija, gde se, kako kaže, pominje njeno izbacivanje iz Ustava, a pogotovo se navodi da ne treba da stoji u preambuli.\nPrema njegovom mišljenju, za ispunjenje tog zahteva veoma je teško dobiti saglasnost u društvu, jer se Ustav menja i na referendumu.\n"Što se tiče ostalih odredbi promene Ustava meni nije poznato da se išta konkretno radi, sem ovo što s vremena na vreme čujemo od političkih zvaničnika ili od nevladinog sektora u raznoraznim političkim ciljevima, ali ne znam za konkretne mere", primećuje Orlović, ali naglašava da je referendum vrlo bitno pitanje kod promene Ustava, jer ukoliko se vlast u promenu Ustava upusti sa "škakljivim temama kao što je status Kosova i Metohije i ne dobije potvrdu od strane građana na referendumu onda je to veoma jak signal za vlast da je izgubila poverenje i u tom smislu kretanje u tom pravcu predstavlja rizik za vladajuću garnituru".\nOrlović je naveo da se kada se pominje promena Ustava govori i o nekim drugim promenama kao što je definicija braka, da li će to biti samo zajednica muškarca i žene, kako je to sada ili će pak biti polno neutralna zajednica.\nGovoreći o ideji da se promenom Ustava promeni broj poslanika u Narodnoj skupštini Republike Srbije, Orlović je rekao da je to tehničko pitanje i da se o njemu kalkuliše sa nekim ekonomsko - finansijskim, štedljivim obrazloženjima.\nOn dodaje da je po njegovom mišljenju i sadašnjih 250 poslanika izabrano na takav način da ne predstavljaju čitavu Srbiju, odnosno da na delu imamo "beogradizaciju i novosadizaciju" Narodne skupštine, a da neke opštine nikada nisu imale svoje predstavnike u republičkom parlamentu.\nOrlović smatra da nije problem u broju narodnih predstavnika u Narodnoj skupštini, već u ovom "deformisanom izbornom sistemu, gde je čist proporcionalni sistem sa jednom izbornom jedinicom".\nInače, njegovo je lično mišljenje da Ustav može da se menja u smislu poboljšanja, pre svega jer sadrži redaktorske greške i nije do kraja jezički finaliziran, a zalaže se za promenu u smislu poboljšanja nezavisnosti sudstva.\nMeđutim, kad je reč o krucijalnim odredbama, a to su one o organizaciji vlasti, neposrednim izborima i teritorijalnom integritetu, Orlović je uveren da Ustav ne bi smeo da se menja.\nObjašnjavajući sam postupak promene, kaže da je on prilično komplikovan i da mogu da ga pokrenu svojim potpisima najmanje 150.000 građana, zatim Republička Vlada, najmanje jedna trećina narodnih poslanika i predsednik Republike.\n"Međutim, to pokretanje i nije zapravo pokretanje postupka već je to inicijativa koja mora da dobije potvrdu dve trećine narodnih poslanika, tek tada se ide u postupak promene Ustava, izrađuje se konkretan član ili čitav Ustav i posle toga ponovo se glasa u Narodnoj Skupštini i taj predlog mora opet dobiti dvotrećinsku podršku", navodi Orlović.\nDakle, dva puta imamo zahtev za dvotrećinskom većinom, što je veoma kvalifikovana i obično teško dostižna većina, a na kraju svega, ako je reč o promeni celog Ustava ili većine najvažnijih odredbi, mora se sprovesti referendum u naredna dva meseca.\nA da bi Ustav bio promenjen neophodno je da za njega glasa većina građana koji izađu na referendum, odnosno, kako navodi Orlović, ne većina od upisanih već većina od birača koji izađu na referendum.


HAN PONOVO PRETI I USLOVLJAVA: Srbija prvo mora da usaglasi spoljnu politiku sa EU, pa tek onda novi pregovori\nHAN PONOVO PRETI I USLOVLJAVA: Srbija prvo mora da usaglasi spoljnu politiku sa EU, pa tek onda novi pregovori\nEvropski komesar za susedsku politiku i pregovore o proširenju Johanes Han izjavio je danas da će Srbija moći da otvori prva poglavlja u pregovaračkom procesu tek nakon što primeni sve što je predviđeno Briselskim sporazumom.\n“Ostao je niz stvari koje treba primeniti, i to sam jasno objasnio vlastima Srbije tokom nedavne posete Beogradu”, rekao je Han u pauzi zasedanja ministara spoljnih poslova Evropske unije u Briselu.\nKomesar je izjavio da to što u Prištini nekoliko meseci nije bilo vlade ne predstavlja izgovor za odlaganje sprovođenja onih stavki koje Srbija sama može da izvede.“Isto važi i za Kosovo, koje takođe nije ispunilo sve što je dogovoreno”, ukazao je komesar.\nOčekuje se da sutra, drugog dana ministarskog saveta, budu usvojeni zaključci o zemljama Zapadnog Balkana, uključujući i Srbiju, a tada će u Brisel doputovati i ministarka bez portfelja u vladi Srbije zadužena za evropske integracije Jadranka Joksimović.\nU nacrtu zaklučaka koji se odnose na Srbiju, u koje je Tanjug imao uvid pohvaljuje se napredak koji je vlada ostvarila na polju unutrašnjih reformi, kao i na normalizaciji odnosa Beograda i Prištine, ali se ukazuje da ima nedovršenog posla.\n“Savet će nastaviti da nadgleda kontinuirani angažman Srbije na vidljivom i održivom napretku u normalizaciji odnosa, uključujući primenu svih dosad postignutih sporazuma u dobroj veri, kako bi i Srbija i Kosovo napredovali na evropskom putu”, navodi se u tekstu koji će biti zvanično usvojen sutra.\nU nacrtu se kaže i da poglavlje 35, koje se odnosi na proces normalizacije, treba da bude otvoreno među prvima i da napredak na tom polju treba da bude vezan za napredak u ostalim poglavljima, a isto važi i za poglavlja 23 i 24, koja su vezana za vladavinu prava.\nU zaključcima se, međutim, ne navodi konkretan vremenski okvir za otvraranje prvih poglavlja.Sem toga, Srbija se poziva da nastavi d progresivno usklađuje svoju spoljnu politiku sa EU.\nNe upućen nezna da nas baš zabole za EU tam nas ne mogu ni na silu učlaniti.\nhvala fasisto, ali mi u fasisticku eu ne zelimo\npostavljaj uslove onima koji su te tu izabrali


Nova rezolucija, i zvanično | RUBRIKE | DW | 21.06.2007\nNova rezolucija, i zvanično\nSAD i članice EU usaglasile su izmenjen nacrt rezolucije o Kosovu koji predvidja odlaganje nadgledane nezavisnosti Kosova za 120 dana, u toku kojih bi srpski i albanski pregovarači trebalo da postignu dogovor o njegovom konačnom statusu.Ukoliko ne bude dogovora, automatski bi stupio na snagu plan Martija Ahtisarija.\nI dalje - ne: V. Čurkin\nZamenik stalnog predstavnika SAD u UN, ambasador Alehandro Volf izjavio je da je nova rezolucija o Kosovu predložena kako bi se dobilo malo više vremena i videlo da li je moguće postići sporazum izmedju Beograda i Prištine.\n"Odlaganje je zamišljeno kako bi se omogućio nastavak pregovora, što bi bilo korisno prema oceni nekoliko članica Saveta bezbednosti", rekao je Volf novinarima nakon što je Savetu bezbednosti zvanično dostavljen nacrt rezolucije kojom se nadgledana nezavisnost Kosova odlaže za 120 dana.\n"Ishod ovog procesa je i dalje isti i zato mislim da će Kosovari razumeti da kod mnogih postoji očekivanje da bi idealno rešenje bio sporazum strana. Ovo nam daje malo više vremena kako bismo videli da li je to moguće. Možda to nije moguće i rezolucija dozvoljava da se nakon perioda pregovora odmah preduzmu koraci u cilju sprovodjenja odredbi (Martija) Ahtisarija", rekao je Volf.\nUpitan kada očekuje glasanje o rezoluciji, on je ocenio da će verovatno biti potrebna runda konsultacija u Savetu bezbednosti.\n"Većina elemenata ne bi trebalo da predstavljaju iznenadjenje, u osnovi su zapravo isti kao i prethodni. Stoga članicama neće biti potrebno mnogo vremena da prouče nove odredbe ili prilagodjavanja koja smo napravili. Konsultovaćemo se sa sapredlagačima i odlučiti kada ćemo ići dalje", rekao je Volf.\nAmerički ambasador je rekao da je u Savetu bezbednosti vodjena kratka rasprava o novoj rezoluciji, koju su obrazložili predstavnici SAD, Britanije i Francuske i da je to bila "dobra prilika da se objasne novi elementi i naglasi važnost sprovodjenja Ahtisarijevog plana i očekivanje da će to rezultirati nezavisnošću Kosova".\nRusiji ne odgovara "automatsko odlaganje nezavisnosti Kosova", izjavio je ruski ministar spoljnih poslova Sergej Lavrov povodom nove rezolucije o Kosovu koju su predložile EU i SAD.\n"Suština nije u tome da se odobri plan (specijalnog izaslanika UN Martija) Ahtisarija, nego da se vode pregovori", kazao je Lavrov tokom posete Teheranu.\nLavrov je dodao da Moskvi "odgovara onaj pregovarački proces koji će odgovarati obema stranama". Ranije, ambasador Rusije u UN Vitalij Čurkin izjavio je da Rusija odbacuje novi projekat rezolucije o Kosovu koji su predložile SAD i još nekoliko zapadnih zemalja i da neće raditi na njemu pošto ne postoji razumevanje o načelnim pitanjima.\n"Mi se i dalje pridržavamo svojih principjelnih pozicija, koje su navedene u dokumentu koji je na stolu Saveta bezbednosti UN", kazao je Čurkin novinarima.\nZbog toga, dodao je ruski predstavnik u UN, uvodjenje nekakvih veštačkih vremenskih okvira, posle kojih bi se aktivirao plan Ahtisarija, a koji nisu prihvatile obe strane, Rusija smatra "principijelno nepravilnim".\nČurkin je dodao da je u vezi sa statusom Kosova, "besmisleno baviti se razmatranjem drugostepenih problema kada nema sporazuma o principjelnim pitanjima".\nNa pitanje koliko su predlagači rezolucije spremni da uvaže rusku poziciju, Čurkin je kazao da su se "već pomirili sa tim, i da su se faktički složili sa Rusijom o neophodnosti nastavka pregovora".\n"Ali, u isto vreme, to je uslovljeno takvim izgovorom koji čini te korake potpuno nedovoljnim i ne približava nas cilju", rekao je Čurkin.On je kazao da je cilj da se postigne takav sporazum koji će biti prihvatljiv obema stranama i koji će voditi jačanju regionalne i medjunarodne stabilnosti.\nTrajni link http://p.dw.com/p/B8KX\nSada je Iran glavni negativac 25.04.2018\nPrilikom razgovora predsednika SAD Donalda Trampa i njegovog francuskog kolege Emanuela Makrona u Vašingtonu postalo je jasno da glavni neprijatelj Zapada u ovom trenutku nije Severna Koreja, već – Iran.


eBay – proširenom realnošću do lakšeg pakovanja | PC Press\n22. mart 2018. 22. mart 2018. Marijana Pečić\nAko ste neko ko prodaje razne stvari putem oglasa, webshop-a ili platformi kao što je eBay, znate da ponekad odabir odgovarajuće veličine kutije za željeni predmet koji šaljete kupcu može biti nezgodan. To je zato što kompanije naplaćuju na osnovu veličine/težine kutije, što znači da ako možete da izaberete odgovarajuću ambalažu, potencijalno možete da uštedite troškove.\neBay, kao najveća internet prodavnica na kojoj i obični korisnici mogu da prodaju svoje stvari, napravio je korak u pozitivnom smeru kad je reč o lakšem pakovanju. Koristeći Google-ovu ARCore tehnologiju izradili su mobilno rešenje koje smešta predmete predviđene za slanje u virtualnu kutiju. Uz pomoć kamere na mobilnom uređaju i tehnologije koja je “svesna” veličine prostora, korisnici standardne eBay mobilne aplikacije sada mogu i na ovaj način da izmere svoju pošiljku, i da izaberu različite veličine kutija za slanje paketa. Ovaj dodatak mobilnoj aplikaciji razvili su eBay-evi inženjeri na nedavnom Hack Week-u, tradicionalnom godišnjem takmičenju na kojem zaposleni pokušavaju da osmisle inovacije koje poboljšavaju korisničko iskustvo.\nZa one koji su zainteresovani i imaju kompatibilan uređaj, ažurirana aplikacija eBay može se preuzeti preko Google Play Store-a. Kompanija je takođe izjavila da postoje planovi za proširenje slične funkcionalnosti na iOS verziju aplikacije koristeći Apple-ov ARKit, ali se ne pominje kada će se to dogoditi.\nTagovi: Android, aplikacija, AR, ARCore, Ebay, Google, online kupovina, paket, proširena stvarnost, slanje\n← Robot-riba kao novo oruđe za biološka istraživanja\nKina poziva svet da se ujedini protiv američkih mera →


Protest vojnog i policijskog sindikata: Vlast urušila sektor bezbednosti i stvorila „političku policiju“ (VIDEO) | Insajder\nProtest vojnog i policijskog sindikata: Vlast urušila sektor bezbednosti i stvorila „političku policiju“ (VIDEO)\nČetvrti protest predstavnika vojnog i policijskog sindikata Srbije održan je ispred Vlade Srbije, pod nazivom „Ministri, ostav!“, protiv, kako navode, katostrofalnog materijalno-radnog statusa pripadnika Vojske Srbije i uzurpacije pravne države od strane trenutne vlasti.\nPred početak protesta organizatori protesta su naveli da je ovo za „slobodne ljude koji više veruju svojim očima i svom novčaniku nego lažnim medijima koji prikazuju da se živi sjajno i bajno“, a kako javlja reporter Insajdera na protestu se okupilo nekoliko stotina ljudi.\nPredsednik Vojnog sindikata Srbije Novica Antić rekao je da je vojska prinuđena da izađe na ulice jer su u današnjoj Srbiji ugroženi zakon i državni poredak.\n„Kada smo stupili u vojnicki stroj zaklekli smo se Srbiji da ćemo štititi teritoriiju, Ustav, zakone i državni poredak. Ovaj poslednji segment onog što štitimo je ugrožen i mi smo se digli danas da to branimo u skladu sa zakletvom koju smo dali građanima Srbije“, rekao je Antić.\nPrema njegovim rečima, policajcima koji učestvuju u protestima se preti otkazima, ali se oni ne boje. Naveo je i da su predstavnici autoprevoznika koji su dovezli učesnike u Beograd pozivani na informativne razgovore.\nPredsednik Policijskog sindikata Veljko Mijailović optužio je vlast da je „urušila sektor bezbednosti“ i stvorila „političku policiju“, kao i da se bavi „medijskim manipulacijama“ i optuživanjem svih onih koji se ne slažu s njom za „politikantstvo“ i „izdajništvo“.\n„Da li je politika kada kažemo da se nikad ranije nije desilo da policija uhapsi lice koje u službenom vozilu prevozi narkotike? Da li je politika kada kazemo da ste formirali političku policiju, otpustili profesionalce, a doveli poslušnike koji slepo sprovode interese vaših političkih partija?“, rekao je Mijailović.\nOn je podsetio i na krivičnu prijavu koju je Vojni sindikat podneo protiv brigadnog generala V.Z. i potpukovnika N.D. zbog toga što su zloupotrebili službeni položaj, ali i zbog toga što su omogućili ljudima iz „kriminogene sredine“, u javnosti poznatim kao Vučko, Sale Mutavi i Velja Nevolja, da koriste strelište i municiju VS.\n„Ljudi iz Vojske i Policije su vozili razne zlikovce, trgovce narkoticima na vojna strelišta. Vratite Vojsku i Policiju narodu jer je narod jedini gospodar Vojske i Policije,“ rekao je Mijailović.\nVojni sindikat traži da se poveća osnovica za platu i da bude 35.000 dinara, kako je propisano i zakonom, dok Policijski sindikat traži da premijer ispuni obećanje koje im je dao prošlog decembra i da im isplati jednokratnu pomoć od 20.000 dinara.\nProtest su podržali iz Udruženja stanara iz Niša, Inicijativa Ne da(vi)mo Beograd, Sindikat Sloga i radnici Zastave oružje.\nNakon govora ispred Vlade, protestanti su otišli do Skupštine Srbije da ostave protestno pismo. Protest je zavšen ispred zgrade RTS-a, gde, kako navode iz sindikata Vojske, niko od novinara ili urednika nije hteo da ih primi.\nParalelni protest, a nije kontramiting: Država se brani, a ne ucenjuje\nSavez boračkih organizacija Srbije Sabor istovremeno je održao skup ispred zgrade Ministarstva spoljnih poslova u Beogradu pod sloganom "Za jedinstvo srpskog naroda u očuvanju bezbednosti Srbije".\nPredsednik Sabora boračkih organizacija Dejan Marjanović tvrdi da nisu organizovali kontramiting, iako je njihov skup gotovo na istoj lokaciji kao i onaj vojnog i policijskog sindikata, kao i da njihov skup poziva na jedinstvo i daje podršku Vladi Srbije u jačanju bezbednosti zemlje.\nDok su napuštali skup, pojedini učesnici okupljanja boračkih udruženja uzvikivali su učesnicima protesta preko puta "Izdajice".\nOvo je prvi protest Saveza boračkih organizacija Srbije Sabor, a kako javlja reporter Insajdera, na njemu se okupilo oko 150 ljudi.\nIzvor: Insajder.net, Beta


Riva Stinkamp - Blic Sport\nTužilaštvo se možda žali na presudu Pistorijusu\nTužilaštvo u slučaju južnoafričkog paraolimpijca Oskara Pistorijusa razmatra mogućnost žalbe na presudu kojom je on osuđen za ubistvo svoje devojke Rive Stenkamp na pet godina zatvora.\nMajka Rive Stinkamp: Više nije bitno, Oskar će platiti nešto za ubistvo moje ćerke\nDžun Stinkamp, majka devojke Rive koju je ubio Oskar Pistorijus, obratila se javnosti posle presude na pet godina zatvora ovom južnoafričkom paraolimpijcu.\nOskar Pistorijus osuđen na pet godina zatvora zbog ubistva devojke\nSuđenje Pistorijusu, 1. dan: Oskarov susret sa majkom ubijene, bes zbog kladionica\nSuđenje 27-godišnjem južnoafričkom paraolimpijskom atletičaru Oskaru Pistorijusu, optuženom za ubistvo njegove devojke Rive Stinkamp, počelo je u Pretoriji, a u prvom danu izjasnio se slavni sportista, kao i jedan od svedoka, komšinica koja je opisala zvuke koje je čula u noći svađe i tragedije.\nSuđenje odloženo za avgust, Pistorijus može da se takmiči i ide iz zemlje!\nSuđenje južnoafričkom paraolompjcu Oskaru Pistorijusu, koji je optužen za ubistvo devojke u februaru u svojoj kući u Pretoriji, odloženo je za 19. avgust.\nPistorijusu odobreno da se takmiči i putuje u inostranstvo!\nSud u Južnoj Africi odobrio je Oskaru Pistorijusu, koji je u februaru pušten uz kauciju da se brani sa slobode zbog ubistva devojke Rive Stinkamp, da putuje u inostranstvo.\nAdvokati Oskara Pistorijusa uložili su žalbu južnoafričkom sudu protiv ograničenja u kauciji koja su određena za ovog olimpijca, optuženog za ubistvo svoje devojke.


Savez za Srbiju (SzS) upitao je u četvrtak Ministarstvo unutrašnjih poslova (MUP) i ministra Nebojšu Stefanovića da li je neko iz tog ministarstva dao dozvole za kretanje ljudima koji su u sredu uveče, sa vrhova desetina solitera u Beogradu, palili navijačke baklje i druge pirotehnička sredstva.\n"Ko su ta lica, za koja postoji opravdana sumnja da ih je organizovala Srpska napredna stranka i njen predsednik Aleksandar Vučić? Ko im je omogućio da tokom zabrane kretanja donesu, montiraju i kasnije razmontiraju razglas preko koga su emitovali političke parole protiv jednog od vođa srpske opozicije?", navodi se u saopštenju SzS.\nSzS je pozvao minista Nebojšu Stefanovića da saopšti koliko je prekršilaca zabrane kretanja uhapšeno, a da u suprotnom, kako se navodi u saopštenju, “svaki građanin Srbije ima prvo da ne poštuje odluku o zabrani kretanja, što je u vreme pandemije veoma opasno”.\nPodsetimo, već nekoliko dana, na poziv dela opozicionih partija, u 20:05 građani lupanjem u šerpe i pravljenjem buke sa prozora izražavaju protest protiv vlasti.\nKao odogovor na to, u sredu uveče je, na poziv poslanika vladajuće Srpske napredne stranke i pojedinih udruženja, u nekoliko gradova Srbije organizovan kontraprotest u 20:30, kada su pristalice SNS palile baklje na krovovima zgrada i sa razglasa puštale slogane protiv jednog od lidera opozicije Dragana Đilasa.


"Belove štafete" sa četiri strane Srbije krenule za Mladenovac - VICE\n"Belove štafete" sa četiri strane Srbije krenule za Mladenovac\nSvi putevi vode u "Belovgrad".\n29 Mart 2017, 1:21pm\nKao i većina akcija koju organizuju fanovi predsedničkog kandidata koji je iznenadio sve, i ova je počela kao komentar u Fejsbuk grupi gde botićoze entuzijastično razmenjuju poruke podrške "preCedniku Belom". Štafete pamte čak i oni, rođeni deceniju posle smrti čoveka koji je jedan od Belovih uzora - Josipa Broza Tita. Tito je svake godine za rođendan na sletu za Dan mladosti, 25. maja, dobijao štafetu koja je proputovala celu Jugu. Nosili su je pioniri, omladinci, radnici samoupravljači, presrećni što će biti deo slavlja za tada najvećeg sina svih naroda i narodnosti.\nI Tito je, kao i Beli, voleo da nosi belo odelo i da se druži sa svojim narodom. Botićoze su se, za razliku od Titoza, sami organizovali i pokrenuli sopstvene štafete, od belih garnišni, sa četiri strane Srbije.\nIstočna štafeta krenula je juče iz dubina Lazarove pećine kod Bora. Evo kako je to izgledalo:\nŠtafetu iz rudnika potom su dočekali Negotinci:\nMomci iz Negotina su se po noći sa štafetom uputili za Majdanpek:\nA tamo ih je dočekala baka Razumenka (koja tvrdi da je baba Ljubiši Preletačeviću Belom) i svima pogledala u pasulj:\nIstočna štafeta je danas iz Majdanpeka nastavila put ka Velikom Gradištu.\nSa južne strane jutros je štafeta krenula iz Vlasotinca i stigla u Niš:\nFoto: Sandra Stojanović, štafetarka iz Vlasotinca (privatna arhiva)\nOdakle je nastavila put ka Aleksincu. Kako saznajemo uvidom u postove na grupi Belovi botovi - Neću sendvič, hoću kaprićozu, južna štafeta je na putu ka Trsteniku, istočna se približava Velikom Gradištu. Kasnije u toku dana se očekuje polazak štafeta iz Subotice i iz Šapca. Sve do konačnog sleta, izvinite, skupa u Belovgradu, to jest, Mladenovcu, u četvrtak uveče, pred sam kraj izborne kampanje za predsedničku trku u nedelju 2. aprila.\nŠtednja na delu: Beli odbio novac iz budžeta, kampanju pomažu građani\nPolicija zaustavila "precednika Belog"


Utisci SREBRNIH DELFINA: Imali smo podršku i slovenačkih i italijanskih navijača | Ist Media\n11:15: AM Wednesday September 16, 2020\nUtisci SREBRNIH DELFINA: Imali smo podršku i slovenačkih i italijanskih navijača\nObjavljeno 3. October 2018. at 12. October 2018. piše Ist Media\nBOR, (IST Media) – “Imali smo sjajnu podršku sa tribina, a apluz za naše drugo mesto je bio gromoglasniji nego za domaćina, pobednika turnira, ekipu Tirola. Sa tribina se čulo bodrenje i Slovenaca i Italijana”.\nOvo su najjači utisci borskih vaterpolista koji su se upravo vratili iz Beča, sa međunarodnog turnira na kome su osvojili srebrnu medalju.\nPročitajte i ovo: Borski DELFINI SREBRNI u Austriji (VIDEO)\nTener borskih vaterpolista Uroš Živanović, kaže da njegove momke sada čekaju naporni treninzi na zatvorenom bazenu i početak takmičenja za mlađe kategorije.\nU iščekivanju toplih bazena: Uroš Živanović\n“Sve što smo do sada postigli otvara mogućnost da budemo centar dešavanja u srpskom vaterpolu i organizatori budućih turnira, kako reprezentativnih, tako i za mlađe kategorije. Sve ide brzim koracima i iz godine u godinu napredujemo kako bi trebalo,” rekao je Živanović.\nOn napominje da su za dalji napredak potrebni bolji uslovi na inače dobrim bazenima u Boru, ali nisu iskorišćeni tokom cele godine, što je najvažnije za napredak.\nGradonačelnik Bora Aleksandar Milikić, smatra da vaterpolo u Boru ima budućnost.\n“Ovi mladi momci su pokazali da imaju i energije i kvalitet da se bave najtrofejnijim srpskim sportom, i da Bor bude jedan od centara vaterpola u Srbiji”, rekao je Milikić.\nOn je rekao da je za finansiranje kluba iz gradskog budžeta izdvojeno 400.000 dinara, ali se izdvajaju i sredstva za rad Sportskog centra, odnosno bazena.\n“U narednom periodu moramo da obezbedimo uslove za bolji rad kluba ali i rekreativaca, a to su radovi na filtraciji zatvorenih bazena, ali i da se u periodu do grejne sezone bazeni zagrevaju”, rekao je Milikić.


Web stranica Vlade TK - DIREKCIJA CESTA\n10 Avgust 2012\nAdresa: Albina Herljevića 43. Tuzla\nTelefon: (035) 281-500\nFax: (035) 282-482\nDirekcija cesta je u sastavu Ministarstvo trgovine, turizma i saobraćaja.\nDirekcija cesta vrši stručne i druge poslove koji se odnose na:\nizgradnju, održavanje, rekonstrukciju i zaštitu cesta na području Kantona, a u skladu sa planom razvoja;\nfinansiranje radova i povjeravnje poslova izgradnje održavanja, rekonstrukcije i zaštite puteva ovlašćenim preduzećima;\nvođenje investiciono-tehničke dokumentacije o putevima i putnim objektima na području Kantona;\npredlaganje visine naknade za korišćenje puteva;\nVi ste ovdje: Početna DIREKCIJE I UPRAVE Direkcije DIREKCIJA CESTA


NEGA I ZAŠTITA5 Nega kože5 Nega nakon sunčanja5 Oboljenja, iritacije i povrede kože5 Opekotine5 Preparati koji se koriste nakon ujeda insekata5 Insekti5 Koža5 SUNČANJE5\nTHERESIENOIL 1000mlOpis proizvoda:Theresienoil svojim jedinstvenim sastavom obezbeđuje koži sve neophodne nutritivne sastojke za njeno pravilno funkcionisanje- održanje ph balansa, vlažnosti i selektivne propustljivosti u imunološkoj odbrani. Zahvaljujući svom regeneri&scar..\nTHERESIENOIL 15mlOpis proizvoda:Theresienoil svojim jedinstvenim sastavom obezbeđuje koži sve neophodne nutritivne sastojke za njeno pravilno funkcionisanje- održanje ph balansa, vlažnosti i selektivne propustljivosti u imunološkoj odbrani. Zahvaljujući svom regeneri&scaron..\nTHERESIENOIL 200mlOpis proizvoda:Theresienoil svojim jedinstvenim sastavom obezbeđuje koži sve neophodne nutritivne sastojke za njeno pravilno funkcionisanje- održanje ph balansa, vlažnosti i selektivne propustljivosti u imunološkoj odbrani. Zahvaljujući svom regeneri&scaro..\nTHERESIENOIL 40mlOpis proizvoda:Theresienoil svojim jedinstvenim sastavom obezbeđuje koži sve neophodne nutritivne sastojke za njeno pravilno funkcionisanje- održanje ph balansa, vlažnosti i selektivne propustljivosti u imunološkoj odbrani. Zahvaljujući svom regeneri&scaron..\nTHERESIENOIL 500mlOpis proizvoda:Theresienoil svojim jedinstvenim sastavom obezbeđuje koži sve neophodne nutritivne sastojke za njeno pravilno funkcionisanje- održanje ph balansa, vlažnosti i selektivne propustljivosti u imunološkoj odbrani. Zahvaljujući svom regeneri&scaro..


socijalno ugroženi - Radio-televizija Unsko-sanskog kantona\nSve vijesti koje uključuju pojam: socijalno ugroženi\nBIHAĆ: TIKA OBEZBIJEDILA SJEMENSKI MATERIAL ZA 40 SOCIJALNO UGROŽENIH PORODICA\nBIHAĆ, 12. aprila - Danas je u Bihaću izvršena podjela sjetvenih paketa Turske razvojne agencije za 40 korisnika iz kategorije socijalno-ugroženih lica. Unsko- sanski jedan je od tri kantona u FBIH koje je TIKA odabrala za implementaciju ovog projekta a u cilju oporavka malih poljoprivrednih proizvođača pogođenih ...\nBIHAĆ, 2. aprila - Pandemija koronavirusa ostavila je teške posljedice u svakom segmentu društva u našoj zemlji. Ionako loša ekonomska situacija, dodatno je usložnjena, a krizu su svakako osjetili i oni najugroženiji - korisnici javne kuhinje. Bihaćki „Merhamet“ je danas svojim korisnicima i ...\nBIHAĆ, 26. decembra - Ispred zgrade „Merhameta“ na Bedemu u koloni socijalno najugroženiji građani, korisnici socijalne pomoći čekaju da prime paket prehrambenih proizvoda koje su im dijelili aktivisti ovog dobrotvornog društva. Paula Mičić već osam godina korisnica je javne kuhinje, a prima i pomoć u prehrambenim ...\nBIHAĆ, 24. decembra - Muslimansko dobrotvorno društvo „Merhamet“ Bihać upriličilo je danas svoju redovnu humanitarnu akciju podjele pomoći socijalno ugroženim kategorijama. Dobili su ih porodice slabog imovnog stanja, penzioneri s najnižim primanjima, stare i iznemogle osobe i invalidi. Tokom ove akcije podijeljeno ...\nBIHAĆ, 21. septembra - Ukupno 250 porodica, korisnika socijalne pomoći sa evidencije bihaćkog Merhameta, preuzelo je danas pakete sa prehrambenim artiklima. Također, narednih dana još 150 paketa bit će podijeljeno na terenu starim i iznemoglim osobama. Podjela koju su obezbijedili Grad Bihać i Merhamet iz vlastitih ...\nSOCIJALNA UKLJUČENOST: NE ZBOG EU, VEĆ ZBOG NAS SAMIH\nSARAJEVO, 2. juna - Pripremna istraživanja kojim su identificirani problemi doveli su do podataka s kojim poteškoćama se najviše suočavaju socijalno ugrožene skupine društva. Pokazalo je to i koliko smo daleko od evropskih standarda, politika, i praksi, s obzirom da je skoro 50% stanovništva naše ...


KONKURS ZA VOJNE ŠKOLE OTVARA SE 1. FEBRUARA\nKONKURS ZA VOJNE ŠKOLE OTVARA SE 1. FEBRUARA\nKo želi da obiđe, otvorena vrata svake subote\nKonkurs za prijem učenika u vojne škole biće otvoren od 1. februara do 15. marta, najavilo je Ministarstvo odbrane.\nVojna akademija primiće 177 kadeta na šest studijskih programa, Medicinski fakultet Vojnomedicinske akademije upisaće 25 kadeta na studije medicine, Vojna gimnazija upisaće 105 dečaka i devojčica u prvi razred, 15 učenika u drugi razred i 10 učenika u treći razred. U Srednjoj stručnoj vojnoj školi biće primljeno 50 učenika oba pola iz građanstva.\nKonkursi za prijem u vojne škole sa svim detaljima o uslovima za konkurisanje biće objavljeni 1. februara u magazinu "Odbrana" i na veb sajtovima vojnih škola i Ministarstva odbrane. Predstavnici vojnih škola već su krenuli po školama sa upoznavanjem učenika o prednostima vojnog poziva i uslovima za upis.\nMinistarstvo odbrane nizom aktivnosti promotivnog karaktera, na televizijama, radiju, u dnevnim novinama, na svojim veb sajtovima i profilima na društvenim mrežama, štampanim i video materijalom i gostovanjima predstavnika vojnih škola na televizijama, svakodnevno će obaveštavati učenike i njihove roditelje o tome šta donosi vojni poziv i kako dobiti mesto u nekoj od vojnih škola za koju su zainteresovani, kaže se u saopstenju.\nU akciji "Otvorena vrata", učenici i roditelji mogu posetiti vojne škole svake subote tokom trajanja konkursa, gde će u razgovoru sa nastavnicima, kadetima i učenicima dobiti sve potrebne informacije, obići smeštajni prostor i učionice i kabinete gde se odvija nastava.\nPo završetku vojnih škola polaznici dobijaju siguran posao sa mogućnošću stalnog stručnog i karijernog usavršavanja, napominje Ministarstvo odbrane i dodaje: "Upis u vojne škole ove godine odvijaće se pod sloganom "Čast, znanje, Srbija - Vojna akademija".\nBiti vojnik u stroju otadžbine oduvek je bila čast. Njihova znanja i veštine posvećeni su uzvišenom cilju - odbrani Srbije, a Vojna akademija je i van naših granica prepoznata kao mesto gde se školuju i usavršavaju oficiri spremni za izazove 21. veka".\nIzazovan i odgovoran poziv oficira i podoficira Vojske Srbije trajni je motiv koji privlači mlade ljude, tako da su vojne škole pravi izbor za budućnost, zaključuje se u saopštenju.


Almedin Šišić 02.02.2015 08:10\nSARAJEVO, BANJALUKA - Uvjerljiv trijumf ekstremno lijeve partije Siriza na izborima u Grčkoj neće imati gotovo nikakve refleksije na jačanje ljevice u BiH, "koja tek nominalno postoji", ali može uzrokovati rađanje novih ljevičarskih snaga i ideja.\n"Postoje strašni izazovi u BiH, a ljevica je uvijek nastajala kao otpor bijedi, siromaštvu i poniženju. Međutim, vidimo da vladajuće strukture opremaju policiju i spremaju se za pobunu. Siriza je samo potvrdila da je nada najveća tamo gdje je propast dosegla najviše dubine", rekao je Bajtal.\nU kontekstu pobjede Sirize i odraza na stanje u BiH Mile Lasić, univerzitetski profesor iz Mostara, u svojoj tezi odlazi korak dalje. Ni on u Bosni i Hercegovini "ne vidi ljevicu", koja ja, kako kaže, "najkonzervativniji dio društva".\n"Iluzija je da je naša socijaldemokratija ljevica - SDP i SNSD su počinili politička samoubojstva. Mogli bismo, dakle, govoriti samo o potrebi postojanja istinske ljevice, u sva tri naroda i u oba entiteta. Stoga ne isključujem mogućnost da iz očaja neki naredni prosvjedi ne dovedu do rađanja nekih novih lijevih snaga", ističe Lasić.\n"Pripadam duhom onima koji bi željeli reforme, ali znam da bi nam trebale korjenite promjene, te stoga upozoravam i na budalaštine takve vrste koje bi značile nove paljevine i rušenja", naglašava Lasić.\n"Grčka je potrošila novac, a kako ga je potrošila? To je pitanje i za nas. Kada je pitanju BiH, sve to može uzrokovati događaje kakvi su bili u februaru prošle godine. Vjerujem, dakle, da će biti nekih pokušaja, ali ne vjerujem da će biti rezultata. A to nije isto", rekao je Šolaja.\n"Mi u BiH, recimo, sada imamo paradoksalnu situaciju. Imamo najave bunta u februaru, a protiv koga će taj bunt biti? Mi još nemamo formirane institucije i jasan odnos u vlasti", kaže Mulabegović.\nĐorđe Vuković, profesor na Fakultetu političkih nauka u Banjaluci, ističe da ne bi tražio refleksiju događaja u Grčkoj na stanje u BiH. Vuković smatra da ljevica u BiH ima "potpunu ideološku pomutnju".\n"Međutim, ne znači da takvog potencijala ovdje nema, ljudi mogu da podrže neke nove, zdrave ljevičarske ideje koje nisu isprofilisane", zaključuje on.


Aleksandar Vučić počinje da podleže pritiscima protesta – slučaj Zorana Babića | Talas.rs\nU saobraćajnoj nesreći od pre nekoliko dana, učestvovao je i direktor Koridora Srbije čije se vozilo zakucalo na naplatnoj rampi u auto ispred sebe. U nesreći sa tragičnim ishodom, Zoran Babić je zadobio povrede, dok je jedna osoba izgubila život.\nIako Babić nije upravljao vozilom, već njegov vozač, on je iz moralnih razloga podneo ostavku na mesto direktora Koridora Srbije. Nakon što je završio svoj mandat u skupštini kao lider poslaničke grupe Srpske napredne stranke, Babić je duže vreme čekao na svoju novu funkciju direktora Koridora, ali na kojoj se nije dugo zadržao.\nSada za Zorana Babića sledi period iskupljenja od nekoliko meseci dok mu se ne pronađe novo utočište (čitaj unapređenje) u novcu poreskih obveznika Srbije.\nNekadašnja moć Aleksandra Vučića – slučaj Bate Gašića\nAko se setimo ranijih slučajeva kada su funkcioneri Srpske napredne stranke zbog svojih istupa u javnosti ili zbog kršenja zakona bili suspendovani/unapređeni, uočićemo jednu razliku u odnosu na Babićevu ostavku.\nSećate se kada je Bratislav Gašić ispred kamera rekao kako voli novinarke koje lako kleknu, verovatno ni ne razmišljajući o kontekstu i značenju te izjavu u tom trenutku. Tada je uprkos zahtevima novinara i javnosti za smenom ministra odbrane, Aleksandar Vučić odlučio da ga smeni po svom nahođenju par meseci kasnije.\nNa taj način, Vučić je pokazao da neće podleći pritisku javnosti u tom trenutku, već će demonstrirajući svoju moć i to uraditi kada on poželi.\nBratislav Gašić je kasnije rehabilitovan i imenovan za direktora Bezbednosno-informativne agencije.\nUnapređenje kao model za snošenje odgovornosti – slučaj Siniše Malog\nPostoji još jedan slučaj, u pitanju je tadašnji gradonačelnik Beograda Siniša Mali čija ostavka je mesecima tražena na ulicama Beograda zbog odgovornosti za vandalsko noćno rušenja privatne svojine u Savamali. Tada je i Aleksandar Vučić rekao da je vrh gradske vlasti odgovoran za to delo te da će svi morati da snose odgovornost.\nNi tada niko od funkcionera SNS-a nije bio smenjen niti je podneo ostavku, već je Vučić taj slučaj rešio izjavom da Siniša Mali više neće biti gradonačelnik Beograda, ali ne zato što je loše radio svoj posao već zbog kampanje koja se vodi protiv njega.\nTako je Vučić još jednom pokazao da ga ne zanimaju zahtevi građana na ulici niti pritisak cele javnosti za smenom Malog zbog niza drugih slučajeva.\nIako Siniša Mali više nije gradonačenik Beograda, on je dobio unapređenje za mesto ministra finansija.\nProtesti su uzrok žrtvovanja funkcionera SNS-a\nSada se ponovo vraćamo na slučaj Zorana Babića i njegovo (čitaj pod naredbom Vučića) hitno podnošenje ostavke u roku od jednog dana. Šta se promenilo danas u odnosu na vreme od pre par godina? Nije Aleksandar Vučić postao moralniji i bolji nego što je tada bio niti su funkcioneri SNS-a postali svesniji svoje odgovornosti.\nIako deluje da SNS i dalje ima stabilnu vlast, Aleksandar Vučić se po prvi put od dolaska na vlast suočava sa ozbiljnim pritiskom građana na ulici kojima je dosta bahatosti kojom je ova vlast oličena.\nU toj situaciji Vučić prvi put mora da reaguje na proteste, ne dozvoljavajući sebi više da pokazuje moć kao ranije.\nHapšenje predsednika opštine Grocka i ostavka Zorana Babića čist su rezultat protesta koji se dešavaju na ulicama gradova Srbije. Ako bismo ovo uporedili sa navedenim situacijama od pre par godina, vidimo da je Aleksandar Vučić slabiji nego što je tada bio jer desetine hiljada nezadovoljnih građana više neće trpeti osionost ovog režima.\nUkoliko se protesti intenziviraju pa čak i radikalizuju možda je moguće očekivati da će neki pojedinci ostavke podneti kako bi se umanjilo nezadovoljstvo građana.\nS obzirom da je veliko nezadovoljstvo upereno ka RTS-u, ne bi me iznenadilo da sledeća ostavka dođe iz Takovske 10.\nIpak, to bi na neki način bio Vučićev poraz ako znamo da nije sklon podleganju pritisku javnosti. Najvažnije od svega jeste da je i ovo sada i sve što se bude dešavalo potvrda moći građana.\nOstaje otvoreno pitanje kako dalje usmeriti i politički artikulisati nagomilanu moć sa ulice.\nTAGS: Aleksandar Vučić odgovornost Politika Protesti Zoran Babić


Stanić: MVP da utvrdi da li je izjava Selakovića i zvaničan stav države Srbije – Volim Podgoricu\nHome / NOVOSTI / Stanić: MVP da utvrdi da li je izjava Selakovića i zvaničan stav države Srbije\nSelaković je rekao da je Crna Gora “klasična srpska država, u kojoj i dan-danas, poslije svega, živi 31 odsto Srba”.\n“Najoštrije osuđujemo izjavu Nikole Selakovića, generalnog sekretara predsjednika Srbije Vučića o “Crnoj Gori kao klasičnoj srpskoj državi” i pozivamo Ministarstvo vanjskih poslova da po hitnom postupku zatraži od ambasadora te zemlje izjašnjenje da li je ovo zvanični stav države Srbije. Očigledno da presvučeni radikali i dalje ostaju radikali, pa i kad ih presvuku u naprednjačka odijela i da dio javnosti, ali na žalost i vladajućih struktura u Srbiji, ne odustaje od propale ideje da se državne granice postave na liniji Karlovac-Karlobag-Virovitica”, naveo je Stanić.\nDodao je da u SDP-u poručuju Selakoviću “i drugima koji slično misle”, da je Crna Gora građanska, multinacionalna i multivjerska država “u kojoj je svaki građanin svoj na svome sa jednakim pravima, bez obzira kako se zove”.\n“Takođe, zvaničnicima Republike Srbije bi bilo bolje da se bave rješavanjem duboke političke krize u svojoj zemlji kao i da obezbijede politlčka i građanska prava za svoje sugrađane koji su izloženi brutalnim napadima, prebijanjima i fizičkim nasrtajima samo zato što podržavaju opoziciju ili su pripadnici manjinskih naroda”, zaključio je Stanić.\nSASTANAK U PETAK: Evo koje opozicione partije su potvrdile dolazak - https://t.co/zh8j0Wzs1p https://t.co/zCgprw6OWB22 minute ago\nDIF i Studentski dom iz Podgorice u finalu Studentske lige u futsalu - https://t.co/KDyEWFnMbM https://t.co/GgXLjMKEj529 minuta ago\nNOVA PRAVILA ZA POMORCE: Evo u kom slučaju će ići u karantin i na koje vrijeme - https://t.co/qmaXtbQZJL https://t.co/cKv6E3nVQu37 minuta ago\nProglašen KRAJ EPIDEMIJE u Crnoj Gori - https://t.co/NLjUgrzwMD https://t.co/I8YCmRuyIZ53 minute ago


Telekom Srbija nagradio talentovane mlade programere | odgovornoposlovanje.rs\nNastavljajući tradiciju pružanja podrške talentovanim srednjoškolcima, kompanija Telekom Srbija i ove godine organizovala je mts app konkurs za izradu aplikacija za mobilne uređaje. Učenici specijalizovanih odeljenja za matematiku, informatiku i računarstvo, učesnici konkursa, na onlajn prezentaciji predstavili su svoje aplikacije na kojima su vredno radili prethodnih meseci. Žiri je imao izazovan zadatak da među kvalitetnim radovima odabere pet najboljih: „SmarterWater“ tima iz Gimnazije „Boljai“ iz Sente, „Explora“, tima iz gimnazije u Smederevskoj Palanci, „Eko drug“ i „Smarket“ timova iz Računarske gimnazije u Beogradu i „Fitness Assistant“, iz novosadske gimnazije „Jovan Jovanović Zmaj“.\nKao i prethodnih godina i ovogodišnje pobednike, pored vrednih nagrada, očekuje i učešće u regionalnom finalu konkursa pod nazivom „Regionalni app izazov“, gde će se susresti sa timovima iz Bosne i Hercegovine i Crne Gore, jer su takmičenje pod istim uslovima organizovali i m:tel BiH i m:tel CG.\nU nastojanju da podstakne primenu stečenog znanja, kreativnost i timski duh mladih, Telekom Srbija već jedanaest godina uspešno organizuje mts app konkurs, a do sada je 193 tima predstavilo čak 200 aplikacija za mobilne uređaje.\nSmarterWater je aplikacija koja omogućava stabilan i skalabilan sistem zalivanja biljaka, od onih u kući, do onih na polju. Aplikacija uz pomoć kontrolne jedinice koja je povezana sa senzorom i pumpama, omogućava uvid u proces i parametre zalivanja. Sistem se može kontrolisati preko telefona, pomoću ove aplikacije, ili i sa vebsajta, kreiranog upravo za tu namenu.\nExplora predstavlja pomoćnika u orijentaciji i uz intuitivni interfejs koji koristi, namenjena je svima koji žele da istraže svoju okolinu. Explora nudi širok izbor lokacija za istraživanje – od prirodnih odlika, do geografskih i turistički interesantnih lokacija. Na osnovu mesta na kom se korisnik nalazi, aplikacija prikazuje mesta od interesa koja se nalaze u radijusu do 50km. Uz pomoć žiroskopa i zadnje kamere telefona, na ekranu se iscrtavaju lokacije u različitim bojama, u zavisnosti od toga kojoj grupi pripadaju.


Đurić: Oliver Ivanović nije ratni zločinac, Kurti da povuče reč – RTV SUNCE Arandjelovac\nHome » Srbija » Đurić: Oliver Ivanović nije ratni zločinac, Kurti da povuče reč\n“Oliver Ivanović nije bio ratni zločinac, Oliver Ivanović bio je jedan od lidera srpskog naroda koji je predstavljao svoj narod u teškom vremenu, borio se za njegove interese i za to podneo najveću žrtvu koju jedan čovek može da podnese i pozivam ih da se prema njemu i prema njegovoj žrtvi odnose sa pijeteteom i da se ne svrstavaju u plejadu onih koji na monstruozan način zloupotrebljavaju to ubistvo za podgrevanje etničkih tenzija”, rekao je Đurić medijima u Kosovskoj Mitrovici.\n“Stvari jednostavno tako ne funkcionišu. Srbi su jasno rekli koga žele da ih predstavlja, jasno su se opredelili za svoje legitimne političke predstavnike, oni imaju puno demokratsko pravo da biraju ko će da ih predstavlja”, naveo je Đurić.\n“Srpska lista je pokazala da ima odgovoran odnos prema očuvanju mira i stabilnosti, tako će nastaviti da se ponaša i u budućnosti, ali svakako neće dozvooliti da bude gažena kao legitimni politički prredstavnik i u tome će imati podršku države Srbije”, rekao je Đurić.\n“Šta god da Srpska lista bude odlučila da radi u narednom periodu imaće podršku i razumevanje države Srbije, zbog toga što mi stojimo uz naš narod na KiM, uz njihove političke predstavnike i nemojte misliti da je lako predstavljati zajednicu koja je izložena sistematskih pritiscima duže od dve decenije i čija se većina još uvek nalazi u progonstvu”, rekao je Đurić.\n“Još manje je dopustivo da bude izložen sistematskoj torturi sa ciljem da da iskaz koji bi optužio druge Srbe ili bilo koga za činjenje bilo kakvih zločina”, rekao je Đurić.\nPrethodna: Očekuju se gužve tokom vikenda na graničnim prelazima sa Mađarskom\nSledeća: Levante ostaje bez golmana zbog izbora u Španiji


Saopštenje povodom sastanka poverenice i ministra prosvete • Poverenik za zaštitu ravnopravnosti\nSaopštenje povodom sastanka poverenice i ministra prosvete\nO nama Saopštenja Saopštenje povodom sastanka poverenice i ministra prosvete\nMinistar prosvete, nauke i tehnološkog razvoja Mladen Šarčević bio je u prvoj zvaničnoj poseti, od kada je preuzeo dužnost, Povereniku za zaštitu ravnopravnosti.\nPoverenica Brankica Janković i ministar Šarčević razgovarali su o budućoj saradnji i aktuelnim problemima u oblasti unapređenja ravnopravnosti i o ulozi sistema obrazovanja u suzbijanju diskriminacije.\nPoverenica i ministar saglasili su se da je zajednički cilj Ministarstva za prosvetu, nauku i tehnološki razvoj i Poverenika za zaštitu ravnopravnosti edukacija mladih o Ljudskim pravima, ravnopravnosti i zaštiti od diskriminacije kroz obavezne školske programe.\nNa sastanku je potvrđena spremnost Ministarstva da učestvuje u projektu koji Poverenik realizuje u saradnji sa UNICEF-om. Projekat obuhvata izradu priručnika za prepoznavanje diskriminacije u školama za zaposlene i roditelje, zatim izradu pripručnika koji je namenjen učenicima, kao i izradu edukativnih materijala koji će na adekvatan način približiti deci i mladima značaj i njihovu ulogu u borbi protiv diskriminacije. U ovim aktivnostima aktivno će učestvovati i Panel mladih Poverenika za zaštitu ravnopravnosti kako bi sadržaj bio što dostupniji mladima i u skladu sa njihovim očekivanjima i razumevanjem borbe protiv diskriminacije.\nTakođe, dogovorena je i zajednička organizacija obuka koji su namenjeni, najpre prosvetnim radnicima, a zatim i prosvetnim savetnicima, inspektorima i svim zaposlenima u sistemu obrazovanja.\nPoverenica Janković i ministar Šarčević mišljenja su da je ovakav pristup neophodan kako bi mladi blagovremeno naučili da poštuju različitost i prednosti života u društvu bez diskriminacije i nasilja.


Ovakvi nam trebaju\nBrka-Brčko :: Politika i drustvo :: Obrazovanje - Skolstvo - Maternji jezik\nby Admin on Tue 19 Aug 2014, 10:59 pm\nBh. poliglota Muhamed Mešić predavač mladim liderima\nU Makedoniji danas je počela Škola mladih lidera koju je prije četiri godine pokrenuo predsjednik Makedonije Gjorge Ivanov, javlja Anadolu Agency.\nMuhamed Mešić, Tuzlak koji govori 73 jezika\n"Danas imamo potrebu ne samo za kvalitetnim ljudima u politici nego i u poslovnom svijetu, ekonomiji, obrazovanju, sportu i kulturi. U globaliziranom svijetu imamo potrebu za mladim liderima. Trebaju nam lideri koji će pomoći u suočavanju sa preprekama i najvećim problemima današnjice", rekao je Ivanov.\n"Danas se trebamo zapitati kako možemo riješiti probleme u regionu, Makedoniji, Srbiji, Albaniji. Nije moguće rješavati naše probleme u regionu bez snažnog liderstva, bez osoba sa snažnim idealima, ogromnom energijom ali i strpljenjem. Ništa ne možemo raditi odvojeno jer smo međusobno povezani kroz različite kulture", kazao je Tadić.\nOsim Tadića među predavačima su vodeći kineski biznismeni, austrijski nadvojvoda Karl von Habsburg i brojni drugi kompetentni predavači, piše Anadolu Agency.


Komasacija zemljišta – GeoGIS\nU ovom postupku se rešavaju različiti problemi, a u učestvuju kako geodetski stručnjaci tako i druge struke – pravnici, agronomi, hidrotehničari, urbanisti… Usitnjenost zemljišta je u Srbiji veliki problem u razvoju poljoprivredne proizvodnje.\nKomasacija je kompleks prostorno – planskih, pravnih, organizacionih, ekonomskih i tehničkih mera koji se sprovode u cilju poboljšanja prirodnih, privrednih i ekoloških uslova života i rada na zemljišnoj (ruralnoj) teritoriji uključujući i uređenje i obnovu seoskih naselja. Zemljišna teritorija je deo ukupnog prostora izvan naselja (urbane teritorije) i obuhvata plodna zemljišta, površinske vode, neplodna zemljišta, zemljišta pod objektima i zemljišta uz objekte.\nParcela je ograničen deo zemljišta i definisana je kulturom i vlasnikom, i kao takva čini jednu topografsku celinu. Kao organizaciona jedinica biljne proizvodnje, pod parcelom se podrazumeva izmerena površina zemljišta koje se na celoj površini može koristiti na istovetan način i na kojoj postoje mogućnosti da se u isto vreme gaje isti usevi i izvode isti radni procesi. Parcela treba da ima ujednačene zemljišne oblike i da je zemljište sličnih pedoloških osobina. Troškovi proizvodnje i visina prinosa zavise od veličine i oblika parcele, orijentacije parcela, topografskih karakteristika terena i udaljenosti od ekonomskog dvorišta. Optimalan oblik parcele omogućava efikasnu obradu poljoprivrednom mehanizacijom koja se danas koristi. Optimalna dužina i širina parcele utiču na rastojanje između puteva, odnosno nepotrebnu izgradnju guste mreže puteva. Mreža puteva zajedno sa mrežom kanala formira pravilne table, a obezbeđuje se i direktan pristup parcelama. Sa stanovišta racionalnog korišćenja savremene poljoprivredne mehanizacije, parcela treba da bude površina koja zadovoljava uslove racionalne organizacije rada i izvođenje radnih procesa uz zadovoljavajuću produktivnost rada i racionalno korišćenje mehanizacije.\nU Srbiji se sprovođenjem komasacije zemljišta rešava više aktuelnih problema vezanih za zemljište, a ne samo ukrupnjavanje zemljišta. Tako se komasacijom mogu rešiti :\nimovinsko – pravni odnosi na zemljištu,\nekonomičnost poljoprivredne proizvodnje,\nusklađivanje katastra i zemljišne knjige,\npitanje staračkih domaćinstava,\npotrebe navodnjavanja ili odvodnjavanja,\npotrebe novih digitalnih geodetskih planova za stvaranje GIS baze podataka,\npotrebe uređenja prostora,\npotrebe zaštite životne sredine,\npotrebe izgradnje objekata infrastrukture i\npostupak održavanja katastra.\nUređenje područja na kojem će se sprovoditi komasacija treba prilagoditi postojećim i uskladiti s projektovanom infrastrukturom.\nOdržavanje katastra, odnosno katastarskih planova posle sprovedene komasacije zemljišta u nekoj katastarskoj opštini postaje puno jednostavnije, jer se znatno smanjuje broj katastarskih parcela. Razvojem sela omogućen je ravnomerniji razvoj državne teritorije i smanjene su migracije stanovništva iz sela u gradove. Pored unapređenja poljoprivredne proizvodnje pokreću se i druge delatnosti kao što su usluge, turizam, razvoj malih i srednjih proizvodnih preduzeća uz angažovanje neiskorišćenih potencijala seoske teritorije. Komasacija treba da stvori i uslove za trgovinu i zakup zemljišta, što bi svakako bilo veoma dobro za staračka domaćinstva koja nisu sposobna da ga obrađuju.


20.09.2019 / 13:41 Politika - Uoči sastanka u Beogradu\nPredsjednik SDS Mirko Šarović potvrdio je da će sutra prisustvovati sastanku lidera parlamentarnih stranaka iz RS sa predsjednikom Srbije Aleksandrom Vučićem u Beogradu\n"To je važan trenutak da se kroz dijalog čuje i naše razmišljanje o aktuelnoj situaciji u BiH, jer će to vjerovatno biti dominantna tema sastanka", kazao je Šarović novinarima nakon sjednice Predsjedništva SDS-a u Istočnom Sarajevu.\nOn je istakao da je sastanak sa predsjednicima parlamentarnih stranaka iz RS vrlo važan budući, budući da su do sada informacije prema Beogradu, odnosno predsjedniku Srbije uobičajeno "išle jednosmjerno".\n"Sastanak će biti dobra prilika da prezentujemo razmišljanja i stavove SDS-a. Mi smatramo da krizu u BiH ne bi trebalo ni na koji način produbljivati i stvarati neizvjesnost u društvu. Blokade i produbljivanje krize unose neizvjesnosti i predstavljaju prijetnju miru i stabilnosti u BiH", kazao je Šarović.\nPredsjednik SDS-a istakao je i da će na sutršnjem sastanku u Beogradu biti govora o Deklaraciji SDA.\n"SDS je iznio jasan stav o tom dokumentu. Deklaracija SDA je korak unazad. Po svom sadržaju je neprihvatljiva i došla je u pogrešno vrijeme", podsjetio je Šarović.\nOn je kazao kako će sutra napomenuti i da je u proteklom periodu bilo istih ili sličnih dokumenata od drugih političkih subjekata u BiH, te da takve deklaracije obično dolaze u predizborno vrijeme.\nSastanak u Beogradu, dodao je, biće prilika i da se ukaže na činjenicu da je "SDS jedini od važnih političkih faktora u BiH koji nije izlazio sa takvim dokumentom".


Verbić sa predstavnicom OEBS-a o obrazovanju manjina – Gradskibiro.rs\nVerbić sa predstavnicom OEBS-a o obrazovanju manjina\nBEOGRAD, 2. februara 2015. (Beta) – Ministar prosvete Srbije Srdjan Verbić razgovarao je danas sa visokom predstavnicom OEBS-a za nacionalne manjine Astrid Tors, i tom prilikom za sutra najavio njihovu zajedničku posetu Bujanovcu, saopštilo je Ministarstvo.\nNa sastanku održanom u Ministarstvu prosvete visoka predstavnica OEBS-a pohvalila je aktivnosti koje Ministarstvo čini na unapređivanju obrazovanja nacionalnih manjina u Srbiji.\nTokom razgovora Verbić je upoznao predstavnike OEBS-a sa budućim koracima u cilju poboljšanja obrazovanja na jezicima manjina, kao i sa planiranim aktivnostima vezanim za izradu posebnog akcionog plana za obrazovanje manjina.\nMinistar je istakao važnost obrazovanja na jezicima manjina i najavio posetu Bujanovcu, gde će sutra početi izgradnja zgrade Ekonomskog fakulteta iz Subotice, čime će se obezbediti savremeni uslovi za nastavu na albanskom i srpskom jeziku.\nMinistar Verbić i visoka komesarka OEBS-a razgovarali su i o merama koje je Srbija preduzela na unapredjivanju položaja rumunske nacionalne manjine u istočnoj Srbiji.\nOni su izrazili nadu da će Srbija i dalje raditi na unapredjivanju obrazovanja i obezbedjivanju visokog nivoa zaštite prava nacionalnih manjina, dodaje se u saopštenju.


(VIDEO) U Travniku Održan 5. Poslovni Forum Evropskog Pokreta - Travnik\nEvropski pokret u BiH povodom 15-te godišnjice osnivanja i rada u Travniku je organizovao „5. Poslovni forum Evropskog pokreta“.\nOvo je bila prilika da se govori između ostalog o mogućnosti budućih ekonomskih odnosa država regiona, koronavirusu i poslovnom sektoru, te o tome koliko se domaća privreda prilagodila novonastalim uslovima.\nKako je kazao Predrag Praštalo, predsjednik Evropskogpokreta u BIH, iuzija je očekivati da EU i cijeli svijet u velikoj krizi pandemije zanemari svoje probleme koji su ih snašli i posveti se Bosni i Hrcegovini i baviti se njome, dakle neophodno je prije svega što prije započeti unutrašnji dijalog između političara.\n(VIDEO) U Travniku održan 5. Poslovni forum Evropskog pokreta 2\nPo prvi put zvanično je u Srednjobsanskom kantonu i Travniku, po preuzimanju mandata u julu, boravio ambasador Slvenije u BiH, koji je ovom prilikom kazao da želi posjetit što više gradova u BiH, razgovarati sa čelnicima, privrednicima i građanima s ciljem unapređenja i podrške reformama i poboljšanju života…\n5. Poslovni forum Evropskog pokreta održan je uz podršku Vlade kantona i Općine Travnik na Univerzitetu u Travniku. Podsjetimo i da Evropski pokret u BiH i Vlada SBK naredne godine obilježavaju 10-tu uspješnu godišnjicu poslovanja.


Mogherini: Ostvaren vidljiv napredak BiH prema EU\nPočetna / Mogherini: Ostvaren vidljiv napredak BiH prema EU\n05. 09. 2016. 14:24\nPredsjedavajući Vijeća ministara BiH dr. Denis Zvizdić razgovarao je danas u Bruxellesu sa visokom predstavnicom Europske unije za vanjske poslove i sigurnosnu politiku i potpredsjednicom Europske komisije Federicom Mogherini o napretku koji je Bosna i Hercegovina postigla u procesu evropskih integracija.\nPredsjedavajući Zvizdić je rekao da je Bosna i Hercegovina snažno opredijeljena za EU integracije i naglasio da je članstvo u EU glavni vanjskopolitički prioritet i strateški cilj BiH. Rekao da je BiH ispunila i posljednji uslov na tom putu, usvajajući finalizirani tekst mehanizma koordinacije. Upoznao je visoku predstavnicu i sa stepenom realizacije Reformske agende, čijom implementacijom se Bosna i Hercegovina funkcionalno približava EU.\nRekao je da je realiziran i drugi uvjet u vezi SSP-a i da Predsjedništvo BiH čeka ratifikaciju od strane zemalja Evropske unije. Izrazio je uvjerenje da će BiH završiti obaveze kako bi BiH 2017. godine dobila kandidatski status. Istaknuo je da je napravljen iskorak i na NATO putu i to je jedna od ključnih poruka koje doprinose sigurnosti BiH i regiona.\nVisoka predstavnica Mogherini je pohvalila napredak Bosne i Hercegovine u ispunjavanju uvjeta za uvrštavanje zahtjeva BiH za članstvo u Evropsku uniju na dnevni red predstojećeg sastanka Vijeća za opće poslove Evropske unije.\nVisoka predstavnica Mogherini je čestitala na postignutim rezultatima i rekla da Bosna i Hercegovina ima podršku za nastavak jos aktivnijeg evropskog puta. Rekla je da je ostvaren vidljiv napredak u realiziranju zadataka koje je BiH dobila od Evropske unije i da je u narednom periodu neophodna jos čvršća saradnja zemalja Zemalja Zapadnog Balkana i na jačanju sigurnosti i na suzbijanju terorizma i svih oblika ekstremizma. Naglasila je da je nephodno nastaviti kontinuitet pozitivnih aktivnosti.\nGovoreći o najavljenom referendumu u entitetu Republika Srpska, predsjedavajući Zvizdić i visoka predstavnica Mogherini su se složili da je referendum nepotreban i štetan i da se u narednom periodu treba posvetiti ekonomskom razvoju zemlje.\nPredsjedavajući Zvizdić se zahvalio na podršci i pomoći Bosni i Hercegovini u procesu evropskih integracija i izrazio uvjerenje da će veliki napredak koji je ostvarila BiH biti prepoznati 20.septembra kada će Vijeće usvojiti Zaključak o proslijeđivanju zahtjeva BiH Evropskoj komisiji sa pozivom za pripremu Mišljenja o zahtjevu BiH za članstvo.


RTS :: Žofre: Sa samita u Sloveniji poslata veoma važna poruka regionu\nPolitika Žofre: Sa samita u Sloveniji poslata veoma važna poruka regionu\nčetvrtak, 07. okt 2021, 20:21 -> 20:44\nŽofre: Sa samita u Sloveniji poslata veoma važna poruka regionu\nNovi ambasador Evropske unije u Srbiji Emanuel Žofre kaže za RTS da Evropska komisija svakako podržava želju Srbije da otvori nove klastere do kraja godine, ali da su reforme i opipljivi rezultati najbolji način da se obezbedi dobra pozicija za otvaranje klastera.\nZemlje Zapadnog Balkana su na samitu u Sloveniji dobile ohrabrenje u pogledu perspektive pridruživanja Evropskoj uniji, a novi ambasador Evropske unije u Srbiji Emanuel Žofre kaže da je poslata veoma važna poruka regionu i podržana evropska perspektiva Zapadnog Balkana.\n"Dopada mi se način na koji je Ursula von der Lajen to protumačila, rekavši da nema sumnje da je cilj proširenje Evropske unije", ističe Žofre.\nKaže da je to prva poruka koja je poslata sa samita, ali da postoje i drugi, mnogo konkretniji aspekti, koji se odnose na stvari koje će se uskoro dešavati.\n"Usvojen je niz mera. Pre svega, od prvog jula region će biti slobodna zona, odnosno biće smanjene cene rominga prema Evropskoj uniji", podseća Žofre.\nNaglašava da su se lideri dogovorili i o zelenim rutama koje će olakšati prolaz robe sa Zapadnog Balkana ka Evropskoj uniji, što je dobro za trgovinu i ekonomiju.\n"Izražena je posvećenost radu na inovacijama i istraživanju. Imamo novi plan za rad na inovacijama i o saradnji u oblasti bezbednosti i mnogim drugim stvarima. Postoji i ekonomski i investicioni plan", ističe Žofre.\nKaže da je krajnji cilj zemalja da postanu članice Evropske unije, ali da se na putu ka tome moraju sprovesti reforme koje duboko menjaju ekonomiju i standard života u Srbiji.\n"Pokazalo se da dijalog može da donese rezultate"\nŽofre ističe da Evropska komisija svakako podržava želju Srbije da otvori nove klastere do kraja godine, ali da se mora raditi u tom smeru.\n"Reforme su važne – vladavina zakona, sloboda informisanja, borba protiv korupcije... To su ključne stvari koje treba uraditi. Ostvaren je napredak, urađeno je mnogo posla. Najbolji način da obezbedimo dobru poziciju za otvaranje klastera je da održimo referme i ostvarimo opipljive rezultate", naglašava Žofre.\nIstiče da je važno pitanje i dijalog Beograda i Prištine, ali da je Evropska unija stvorena da bi se rešili sukobi.\n"Ne postoji alternativa dijalogu. Videli smo pre nekoliko dana da smo uspeli da rešimo krizu koja se odnosila na registarske tablice i to je pokazatelj da dijalog može da donese rezultate", navodi Žofre.\nKaže da želi da upozna Srbiju i otkrije kakva su očekivanja građana od Evropske unije.


Ustavno referendumski juriš - Savo Đurđić - Peščanik\nUstavno referendumski juriš\nAko je sa referendumom o potvrđivanju Akta o promeni Ustava zakazanim za 16. januar 2022. godine, a i sa ovim aktom, sve u redu i maksimalno dobro, izvinite što smetamo. Ipak, da li je baš tako?\nHoćemo li, pre svega mi iz struke i na funkcijama skupiti kuraži i kazati građanima, makar par dana pre referenduma koji mnogi nazivaju „predizborni probni balon“, „kolaterala“, „pro forma“, „ucena“ i slično punu istinu o višegodišnjoj ustavnoj kampanji?\nNa primer, da se izvršno politička vlast davno obavezala prema EU pripremajući pristupne pregovore usvojene 2016. godine, ali je na sprovođenje ovih promena u našoj sredini zadržala apsolutni monopol, odlagala ih i kreirala kako je njoj volja, bez ravnopravnog zajedničkog rada i usaglašavanja u pripremama sa predstavnicima pravosuđa kao treće, stručne grane vlasti čiji se položaj u državi ovim promenama bitno menja.\nTako da mnogi poznavaoci ove oblasti koji poznaju stanje u praksi, pritiske i obesmišljavanja koje je pravosuđe u prethodnoj deceniji trpelo od izvršno političke vlasti, tvrde da su predložene promene delom opravdane, ali delom dodatna enigma, na šta ukazuju dokumenti najviših organa pravosuđa i struke iz 2018. Ta sporna predložena, ili trenutno isključena loša rešenja iz teksta amandmana na Ustav, mogu se pojaviti ponovo kroz nove pravosudne zakone.\nJasno je onda zašto izvršno političkoj vlasti odgovara muk o ovoj temi, a zatim povremeno nedopustivo ubrzanje ili kako neko reče – juriš. Pri tome je ta vlast nedavno, sa svog vrha, priznala da se pojedini važni zakoni donose, menjaju i povlače kao da su krpe, bez adekvatne javne rasprave i neposredno pre primene, uključujući i Zakon o referendumu i narodnoj inicijativi.\nZbog čega štampa, čak i portali koji se smatraju nezavisnim i u kojima sam u poslednje četiri godine skoro redovno objavljivao blogove i članke, u poslednje vreme odlažu ili čak ne objavljuju tekstove u kojima se povodom izmena zakona i promena Ustava zastupa drugačiji stav i argumentacija?\nZbog toga sam odlučio da tekst „Zakon su Ustav, građani i struka“ koji je 7.12. 2021. ponuđen za objavljivanje jednoj od takvih novina, uz minimalno skraćenje, objavim na Peščaniku, kao svedočanstvo i poziv svim kolegama iz struke da se aktivno uključe u predreferendumsku diskusiju, a medijima da se otvore za različite poglede na ovu izuzetno značajnu temu.\nU pravu je Miroslav Mijatović iz Podrinjskog antikorupcijskog tima u izjavi koju je dao jutarnjem programu posle subotnjih protesta i razgovora koje je predsednik Republike vodio sa delom meštana u selu Gornje Nedeljice.\nPrvo, kada se čudi zašto struka i institucije ne podsećaju predsednika na odredbe Zakona o predsedniku Republike?\nDrugo, kada kaže da javne rasprave o tom zakonu nije bilo i da je on trebalo da bude povučen.\nTreće, kada tvrdi da je posle pomenutog razgovora sve ostalo „zakukuljeno i zamumuljeno“.\nOdgovor na prvo pitanje zavisi od politike aktuelne vlasti. Da su institucije podržane da obavljaju svoje funkcije na predviđeni način, one bi svima jednako, počev od predsednika Republike, ukazivale na kršenje Ustava i zakona i reagovale kada se ne uvažavaju ljudska i manjinska prava i slobode, sloboda medija ili nezavisnost pravosuđa. Ukoliko se ove funkcije i vrednosti ignorišu ili su ugrožene, slobodno se može reći da su najvažniji oslonci u zaštiti i izgradnji takvih uslova: Ustav, građani i struka. Tek onda stranke i njihovi lideri, ma kako se oni predstavljali, jer prema Ustavu niko nema pravo da uzurpira suverenost građana i položaj i nadležnosti institucija.\nPredsednik Republike na osnovu člana 19. Zakona o predsedniku Republike, ima mogućnost da svaki zakon vrati Narodnoj skupštini na ponovno odlučivanje. Ne samo ako zakon nije u saglasnosti sa Ustavom, potvrđenim međunarodnim ugovorima ili opšteprihvaćenim pravilima međunarodnog prava, nego i ukoliko pri donošenju zakona nije poštovana procedura koja je propisana za njegovo donošenje ili zakon ne uređuje određenu oblast na odgovarajući način. Predsednik nema ustavnih ovlašćenja da predlaže donošenje ili izmene zakona, to rade poslanici, Vlada i određene institucije.\nVeć sad je, međutim, izvesno da je predsednik, prema Mijatoviću, ne samo izgovorio neke neistine o slučaju Rio Tinto, kao na primer o procentu otkupljenog zemljišta, nego je prekršio i svoju reč da će već u ponedeljak u Narodnoj skupštini inicirati izmene spornog Zakona o eksproprijaciji povodom koga će, ukoliko ne dođe do dogovora, u celosti biti vraćen prethodni zakon. U nastaloj situaciji, ako se poštuju Ustav i zakon, predsednik jedino ima pravo da se sa obrazloženjem obrati Narodnoj skupštini, a ne Vladi. S druge strane, Vlada i ministri su nadležni i trebalo je da se intenzivno bave ovim pitanjem čitavu deceniju unazad. Sve ostaje na protivrečnim i neodređenim obećanjima.\nOvakve nejasne i netransparentne situacije, koje se u medijima sa nacionalnom frekvencijom predstavljaju polovično, nažalost se ne odnose samo na izmene i dopune Zakona o eksproprijaciji, nego i na druge zakone, posebno one sa značajnim finansijskim obavezama ili sa dalekosežnim sistemskim posledicama, i uglavnom su nedostupne javnosti, iako je reč o javnom interesu. U aktuelnoj Narodnoj skupštini, ukoliko se izuzmu pojedinci iz stranaka nacionalnih manjina, nema opozicije. Nema ni postupaka protiv visoke korupcije. Predsednik Republike bi prema Ustavu morao da izražava državno jedinstvo Republike Srbije i da se u svemu povinuje propisima kojima se uređuje sukob interesa pri vršenju državnih funkcija.\nNacrt zakona o izmenama i dopunama Zakona o eksproprijaciji bio je na javnoj raspravi od 27. septembra do 4. oktobra – 7 dana, a usvojen je 26. novembra, pa su bili opravdani zahtevi Nacionalnog konventa za EU da se on povuče iz procedure. Advokatska komora Srbije je 28.11. uputila poziv predsedniku Republike da ne potpiše izmene i dopune ovog zakona, jer je on ušao u proceduru kao hitan, bez navođenja razloga i uz izostanak javne rasprave, navodeći hitnost u postupanju, visinu naknade, uvođenje zastupnika i povezivanje zakona sa privatnim interesima, kao slabosti.\nSlična situacija je i sa Zakonom o referendumu i narodnoj inicijativi. Javna rasprava je sprovedena od 8. do 29. jula kroz pisane predloge u elektronskoj formi, a iz izveštaja o njoj proizlazi da najveći broj predloga nije usvojen. Od Venecijanske komisije je zatraženo hitno mišljenje i ono je 24. septembra stiglo kao negativno. Iz teksta je tada isključen stav da na referendumu mogu da se izjašnjavaju i oni koji imaju imovinu na teritoriji održavanja referenduma. Međutim, dodat je izuzetak da se u birački spisak pre glasanja na republičkom referendumu može upisati lice koje ima boravište u inostranstvu, odnosno prema izabranom mestu boravišta u zemlji. Institut „izabranog boravišta“ ne postoji u našem pravnom sistemu, a u stručnoj javnosti se pojavila zabrinutost da bi to pravo moglo biti zloupotrebljeno. Sporno je i to što se pojam punovažnosti (cenzusa) za uspeh referenduma potpuno ukida, a overa svakog potpisa plaća 40 dinara.\nProtestanti i deo stručne javnosti tvrde da je licemerno zahtevati 40 dinara za overu potpisa, ali i da ovim zakonom predsednik Republike, koji je ujedno i predsednik političke stranke sa apsolutnom većinom u parlamentu, u budućnosti bez cenzusa o izlaznosti i naknadnim upisom birača može računati na podršku za najrazličitije projekte, uključujući one koji se tiču zemlje, vode, vazduha i imovine građana, ali i iniciranja i potvrđivanja promena Ustava.\nU navedenim okolnostima, imajući u vidu da je do najavljenih izbora ostalo nešto više od tri meseca, a povodom odluka Narodne skupštine od 30. novembra o usvajanju Akta o promeni Ustava u delu o pravosuđu, Ustavnog zakona za sprovođenje ovog akta i o zakazivanju referenduma o njegovom potvrđivanju za 16. januar 2022. godine, otvara se i pitanje da li bi navedeni referendum, o kome su se već počele izjašnjavati političke stranke i pojedinci, uglavnom negativno, trebalo odložiti? Podržavamo zahteve da se navedeni zakoni vrate u proceduru, ali bi tako trebalo postupiti i sa nekim drugim zakonima i dokumentima, u kojima je izostala temeljna javna rasprava ili nisu uvaženi argumentovani predlozi građana i struke.\nAutor je sudija Apelacionog suda u Novom Sadu i doskorašnji član Visokog saveta sudstva.\nAuthor: Savo Đurđić


Demokratska stranka Srbije (DSS) saopštila je danas da se protiv mitropolita Amfilohija i vladike Atanasija vodi orkestrirana kampanja kakva nije vidjena još od vremena militantnog komunizma, i pozvala patrijarha Irineja da stane uz svoje vladike.\nPetković je naveo da su reči Amfilohija i Atanasija "bestidno falsifikovane i ceo skup je lažno prikazan".\n"Sramno je optuživati monaha da hoće da ubije ministra policije, a još je sramnije optuživati vladike koje su za opstanak Kosova i Metohije u Srbiji da su osramotile Srbiju", naveo je Petković.\nDSS je pozvao srpskog patrijarhija Irineja da stane uz svoje vladike i stane uz istinu i srpsko Kosovo.\n"DSS se oštro suprostavlja lažnom klevetanju vladika zbog njihovog otpora predaji Kosova. DŠ nikada neće bacati kamen na svoju crkvu, ma kolika bila žestoka kampanja protiv Srbije, protiv srpskog Kosova, protiv Srpske pravoslavne crkve i protiv istine", istakao je Petković.\nPatrijarh Irinej juče se ogradio od izjava Amfilohija i Atanasija na mitingu protiv briselskog sporazuma, održanom u Beogradu.\nAmfilohije je na tom skupu rekao da se moli za upokojenje vlade i Skupštine Srbije, a Atanasije da premijera Srbije Ivicu Dačića zanima samo realna, zemaljska politika, a nebeska ga ne interesuje.\n"Tako je govorio i Đinđić, a kako je završio neka Bog sudi", rekao je Atanasije.


Ambasada Turske u BiH: Mali spor da ne zaseni važnu posetu\nTanjug 8. jula 2019. 19:42\nSARAJEVO – Iz Ambasade Turske u BiH danas su, povodom incidenta na Međunarodnom aerodromu u Sarajevu, rekli da je došlo do „malog spora“ između članova obezbeđenja turskog predsednika Redžepa Tajipa Erdogana i pripadnika Granične policije BiH i poručili da taj inicident ne bi trebalo da zaseni tako važnu posetu.\nNa Međunarodnom aerodromu u Sarajevu danas je, kako je prethodno preneo portal Klix, za dlaku izbegnut otvoreni sukob pripadnika Granične policije BiH i obezbeđenja Erdogana zbog odbijanja prolaska kroz redovnu proceduru aerodromske kontrole.\nFena navodi da im je izvor u Ambasadi Turske u BiH, koji nije imenovan, rekao da je došlo do malog spora, koji proizlazi iz Protokola.\n„U događaju nema ništa što bi se moglo preuveličavati. Odnosi Turske i BiH su veoma dobri. Ovako važna poseta ne bi trebalo da bude zasenjena tako jednostavnim događajem“, naveo je neimenovani izvor.\nIncident je prethodno za Klix potvrdio direktor Granične policije BiH Zoran Galić, koji je pohvalio profesionalizam i reakciju pripadnika Jedinice granične policije BiH, zahvaljujući kojima je, kako je naveo, sve prošlo bez problema.\n„Oni koji dolaze u BiH moraće da poštuju zakone BiH, a ne da pokušavaju da budu iznad njih. Pohvaljujem reakciju Jedinice Granične policije BiH jer da oni nisu bili profesionalni i na nivou na kojem treba da budu, došlo bi do otvorenog sukoba“, rekao je Galić.\nKlix je preneo da je usledio najpre verbalni, a zatim i kratki fizički okršaj pripadnika Granične policije i obezbeđenja turskog predsednika.\nNakon prepirke, tvrdi portal, došlo je do guranja i članovi obezbeđenja Erdogana iz aviona izvukli su oružje koje su stavili za pojas, a sve se smirilo kada je na pistu kročio turski predsednik.


Poslovi porodice Kisić - Detektor\nIlustracija: BIRN/Igor Vujičić\n1. Maja 2020.09:45\nKompanije bliske Bojanu Kisiću, suprugu ministarke pravde Nele Kuburović i bratu doktorke Darije Kisić Tepavčević, dobile su 27 ugovora u vrednosti od oko 26,8 miliona evra, uključujići i tender od 3 miliona evra za održavanje zdravstvenog informacionog sistema.\nMeđutim, ono što je javnosti gotovo sasvim promaklo jeste činjenica da je kompanija bliska Kisiću potpisala unosne ugovore sa nekoliko ministarstva i državnih firmi u Srbiji, uključujući i 3 miliona evra vredne ugovore o održavanju integrisanog zdravstvenog informacionog sistema.\nIstraživanje BIRN-a pokazuje da su od 2013. godine do danas firme NITES grupe, a čiji je jedan od direktora Kisić, samo u Srbiji potpisale 27 ugovora vrednih oko 26,8 miliona evra, same ili u konzorcijumu sa drugim firmama.\nDarija Kisić Tepavčević nije odgovorila na BIRN-ova pitanja oko umešanosti njenog brata u tendere javnih preduzeća, već je samo precizirala da NITES nije bio zadužen za razvoj novog COVID-19 informacionog sistema.\nMinistarka Kuburović u odgovoru BIRN-u negirala je da je povezana sa firmom u kojoj radi njen suprug.\n“Ni na koji način nisam povezana sa firmom u kojoj radi Bojan Kisić, niti sam u mogućnosti da utičem na poslovanje jedne multinacionalne kompanije koja posluje širom sveta. Vlada i ministarstva imaju stroge procedure kada je u pitanju poslovanje i zaključivanje ugovora sa različitim firmama, koje podrazumevaju rano prepoznavanje eventualnog sukoba intersa,” rekla je Kuburović.\n“Na kraju krajeva, naša zemlja ima jednu od najrazvijenih agencija za prevenciju korupcije-koja je nezavisno telo, i koja je i jedino nadležna da odlučuje da li negde postoji sukob interesa ili ne,” dodala je ministarka.\nNITES DOO Beograd je deo NITES Grupe vlasnika Miodraga Škrbića. Bojan Kisić je glavni izvršni direktor češkog ogranka grupe, NITES A.S, koja je, zajedno za srpskim NITES-om, dobila nekoliko tendera javnih preduzeća. Osim u Srbiji i Češkoj, NITES kompanije rade i u Bosni i Hercegovini, Crnoj Gori, Rusiji i Velikoj Britaniji.\nGlavni zaduženi za Srbiju u firmi Asseco SEE je Igor Brnabić, brat predsednice Vlade Srbije Ane Brnabić. Asseco SEE i NITES su 2017. i 2018. sarađivale na projektima za EPS i Ministarstvo finansija, a ta dva ugovora vredna su skoro 3 miliona evra.\nDalje, Prointer IT i NITES ponudile su IT usluge EPS-u i EPS Distribuciji u 2016. i 2017. godini za 3,1 miliona evra. BIRN je o Prointeru pisao i u martu 2017, kada je otkriveno da je SNS u svojoj predizboroj kampanji koristio telefonsku centralu upravo ove firme.\nMeđutim, april 2020. bio je posebno unosan za NITES, jer je u konzorcijumu sa Telekomom Srbija potpisao tri ugovora sa Ministarstvom zdravlja, ukupne vrednosti 3,2 miliona evra.\nBIRN-ovo istraživanje pokazuje da su konzorcijumi u kojima je bio i NITES od 2016. godine do danas potpisali 12 ugovora sa Ministarstvom zdravlja, ukupne vrednosti od oko 14 miliona evra.\nOsim Ministarstva zdravlja i finansija, klijenti NITES-a u Srbiji bili su i Grad Valjevo i JVP Vode Vojvodine.\nOsim u Srbiji, NITES je profitirao i u Bosni i Hercegovini, gde je, prema podacima koje poseduje BIRN, u periodu od 2017 do 2020, dobijao tendere ukupne vrednosti oko 1,5 miliona evra, uglavnom za poslove u vezi sa električnom enegrijom i IT uslugama.\nDokumenta iz českog registra potvrđuju da je bivši vlasnik NITES-a bio i Zoran Korać, nekadašnji savetnik Milorada Dodika. On se spominje u pismu američkih kongresmena Džo Bajdenu, gde upozoravaju na korupciju u državnom vrhu Srbije. U pismu pet članova Kongresa izražavaju sumnju da je odlučujući uticaj u oblastima energetike, komunikacije i infrastrukture u Srbiji konsolidovala mala grupa ljudi koju predvode premijerov brat Andrej Vučić i njegovi prijatelji Zoran Korać i Nikola Petrović, koji je i direktor Javnog preduzeća „Elektromreže Srbije“.\nPrema BIRN-ovim izvorima, NITES je u Bosni imao 40 % udela u kompaniji Milbauer, dok je preostalih 60 % bilo u vlasništvu istoimene nemačke kompanije. Bosanska Agencija za identifikaciona dokumenta, evidenciju i razmjenu podataka, IDDEEA, 2012. godine je NITES-u dodelila 50 miliona evra vredan ugovor i to bez prethodno raspisanog tendera.\nZbog toga je krajem maja 2016. uhapšen direktor Agencije, Siniša Macan. Međutim, uprkos skandalu koji je dobio ime ,,afera Milbauer,” ova kompanija je nastavila da radi na izradi pasoša za građane BiH. Inače, u vreme potpisivanja ugovora sa NITES-om, direktor Milbauera bio je Danilo Petrović, zet Nebojše Radmanovića, tadašnjeg člana Predsedništva Bosne i Hercegovine.\nNakon dugogodišnje istrage i odluke Ustavnog suda po žalbi Macana, Tužilaštvo BiH je u februaru 2020. godine obustavilo istragu u ovom slučaju.\nU Banjaluci se naširoko spekulisalo i da je vlasnik NITES-a Miodrag Škrbić tesno povezan sa Miloradom Dodikom, članom Predsedništva BiH, ali njihovi navodni politički dilovi nikada nisu bili potvrđeni.\nPrema navodima predstavnika firme Milbauer, ključna osoba u pregovorima bio je upravo Škrbić.\nNITES je iz vlasništva u Milbaueru izašao u novembru 2016. godine. Škrbić nije odgovorio na zahtev BIRN-a za intervju.\nFormalni vlasnik NITES Grupe Škrbić trenutno živi u Pragu, a rođen je u Bosni i Hercegovini 1956, gde je i započeo svoj privatni biznis krajem osamdesetih. Kada je počeo rat u bivšoj Jugoslaviji, Škrbić je otišao u Nemačku, a potom 1993. u Češku, sve vreme se baveći privatnim biznisom. Tokom devedesetih Škrbić je osnovao kompaniju STROM Telekom u Pragu, a u intervjuu koji je krajem marta dao portalu E kapija, Škrbić kaže da se STROM ,,munjevito” širio po zemljama bivšeg Sovjetskog Saveza, srednjoj Evropi, Nemačkoj, kao i u afričkim državama Kongu i Ugandi. U godinama koje su dolazile, ,,kompanija dostiže nekoliko hiljada zaposlenih u nekoliko drćava i prihode koji se mere stotinama miliona evra.”\nŠkrbić ipak odlučuje da proda STROM Telecom, i u periodu od 2007. do 2011. stvara mrežu firmi pod imenom NITES, čiji je i danas vlasnik. NITES kompanije registrovane su u Pragu, Banjaluci, Beogradu, Podgorici, Moskvi i Londonu, i nude usluge iz oblasti informacionih tehnologija privatnim i državnim firmama.\n“Imali smo dovoljno dokumenata,” rekao je Dževad Nekić, trenutni direktor kancelarije revizora u Federaciji BIH.\n“Zaista sam tada rekao, sjećam se, nije čudo što građani kažu ‘da se malima skida glava za male prestupe, a velikima se skida kapa’. Ako uz onu svu dokumentaciju nije bilo osnova da se bilo šta uradi, onda upitno je bilo šta drugo da se može uraditi,” Nekić je dodao.\n* Ovaj članak je dopunjen sa informacijom o obustavi istrage protiv Siniše Macana.


Besplatne ekskurzije za učenike od prvog do četvrtog razreda u Mladenovcu - Beogradski Portal\nBesplatne ekskurzije za učenike od prvog do četvrtog razreda u Mladenovcu\nZa učenike mladenovačkih osnovnih škola od prvog do četvrtog razreda ekskurzije su besplatne i u potpunosti ih finansira Opština Mladenovac. Odluku o finansiranju ekskurzija za mladenovačke osnovce donela je Skupština opštine Mladenovac još 2020. godine.\n„Odluku o finansiranju eksurzija učenika od prvog do četvrtog razreda doneli smo još pre dve godine, ali one nisu bile organizovane zbog poznate epidemiološke situuacije. U martu ove godine Ministarstvo prosvete je dalo preporuku da su se stekli uslovi za organizaciju đačkih ekskurzija koje su za roditelje i decu od prvog do četvrtog razreda besplatne, odnosno, sve troškove finansira opština Mladenovac, kaže predsednik Gradske opštine Mladenovac, Vladan Glišić koji je, zajedno sa članom Veća resorno zaduženim za obrazovanje, Dejanom Stepanovićem, ispratio na ekskurziju učenike četvrtog razreda Osnovne škole „Momčilo Živojinović“.\nSve osnovne škole na teritoriji opštine Mladenovac realizovaće ekskurzije do kraja ovog meseca, rekao je Glišić i dodao da će Opština Mladenovac nastaviti da finansira eksurzije za učenike nižih razreda osnovnih škola kao i da će nastojati da u narednom periodu opredeli sredstva i za finansiranje đačkih ekskurzija učenika od petog do osmog razreda.\nRoditelji koji su ispratili decu na jednodnevni izlet u Resavsku pećinu izrazili su zadovoljstvo odlukom opštine da finansira ekskurzije i naglasili da ovakav potez lokalne samouprave mnogo znači za njihove kućne budžete.


"MK Grupa se izdvaja po osećaju jedinstva koji vlada među zaposlenima" (VIDEO)\nOsnovne i master studije Miloš Kolavčić završio je na Ekonomskom fakultetu u Beogradu a ove godine upisao je i doktorske. U kompaniji MK Group doo zaposlen je dve godine i trenutno se nalazi na poziciji višeg kontroling specijaliste. Kako navodi, odlazak iz Srbije mu nikada nije bio prioritet iako je tokom školovanja proputovao Evropom.\n“Iako sa svih putovanja nosim lepa sećanja, mesto na kojem se najbolje osećam je moja zemlja. Oduvek sam smatrao da ako se dovoljno trudimo možemo sebi i svojoj porodici da pružimo dovoljno kvalitetan način života što se na kraju ispostavilo kao ispravno razmišljanje”, kaže za BIZlife Kolavčić.\nO kompaniji u kojoj radi kaže da je u pitanju društveno odgovorna kompanija koja vodi računa o svojim zaposlenima kao i o zajednicama u kojima posluje.\n“Kada kažem da vodi računa o zaposlenima, mislim na brojne benefite koje im omogućava.Takođe, ona im pruža sigurnost i mogućnost za dalji profesionalni razvoj. Osećaj jedinstva koji vlada između zaposlenih je nešto po čemu se definitvno MK Grupa izdvaja i što je čini veoma prijatnim mestom za rad”, ističe Kolavčić.\nOsim toga, kao jednu od prednosti, Kolavčić navodi i to što se zaposlenima omogućava da iznesu svoje inovativne bizni ideje.\nNa koji način je to moguće uraditi u MK Grupi, šta je to što ga veže za Srbiju i poslodavca, i šta za njega znači život u kojoj je rođen i odrastao pogledajte u videu.\nMiloš Kolavčić/mk grupa/Srpska asocijacija menadžera


Otkrivena tajna lokacija sa podacima na iPhone-u Otkrivena tajna lokacija sa podacima na iPhone-u – Personal magazin\nIstraživači Pete Warden i Alasdair Allan, tvrde da su otkrili tajnu lokaciju sa podacima na iPhone pametnom telefonu. Reč je o softveru za praćenje, ugrađenom unutar iOS4 mobilnog operativnog sistema.…\nIstraživači Pete Warden i Alasdair Allan, tvrde da su otkrili tajnu lokaciju sa podacima na iPhone pametnom telefonu. Reč je o softveru za praćenje, ugrađenom unutar iOS4 mobilnog operativnog sistema. Ovaj softver je u posebnu fajl-arhivu čuvao zapise tačnih geografskih koordinata i vremena na kojima je boravio vlasnik mobilnog uređaja.\nPomenuti istraživači su razvili aplikaciju kojom je moguće steći uvid u arhivu zapisa. Napominju da se ista arhiva kopira na Mac računar prilikom sinhronizacije podataka sa iTunes alatom, te je čitljiva u bilo kom obliku na računaru za svakog korisnika koji mu pristupi.\nTakođe, dvojica stručnjaka korisnicima savetuju primenu opcije “encrypt iPhone backup” unutar iTunesa kada prebacuju podatke. Ovo otkriće predstavlja rizik privatnosti, obzirom da je jedino sudskim nalogom moguće steći uvid u podatke koje čuvaju operateri mobilnih mreža. Apple još nije komentarisao celi slučaj, a više u izveštaju V3.co.uk magazina.\nOtkrivena tajna lokacija sa podacima na iPhone-u was last modified: April 26th, 2011 by Redakcija\nICANN podržao zahtev RNIDSa za delegaciju ćiriličkog domen “срб”\nStudenti FIT-a u poseti Poslovno-tehnološkom inkubatoru


Crvena Zvezda (VS) - Borac (A) 3:1\nNaš tim odigrao je još jednu pripremnu utakmicu u gostima, ovog puta u V. Stepi. Oba tima su nastupila u kombinovanim sastavima, domaćini bolje koristili svoje šanse dok je naša ekipa najviše pretila iz kontranapada, posle jedne takve akcije smo i postigli gol a strelac je bio Živković. Sve u svemu, dobra provera za naše fudbalere i podsticaj da se nastavi sa treninzima u jakom ritmu.\nOva sreda je bila rezervisana za još jednu kontrolnu utakmicu u kojoj se naš tim sasvim solidno snašao. Solidno, jer u ovakvim utakmica rezultat nije u prvom planu već je akcenat na ostalim aspektima igre. Utakmica je bila veoma zanimljiva, sa dosta trčanja, borbe, duela iako je vreme bilo izuzetno teško za igru zbog velike vrućine.\nVeć na samom početku domaćini postižu pogodak posle prekida i loše postavke a potom i reakcije naše ekipe u odbrani tog prekida. Već se tada videlo da je odbrana prekida nešto na čemu treba da se poradi a još dva slična pogotka pred kraj utakmice su samo bila potvrda. Ipak treba reći da je i domaći tim imao visinsku prednost, da su zato najviše pretili posle centaršuteva i prekida pa je i to jedan od razloga zašto su sva tri pogotka postignuta na sličan način. Naš tim se uglavnom branio i pretio iz kontranapada pa smo tako imali nekoliko šansi tokom cele utakmice ali je izostajala završnica. Ipak kod pogotka Živkovića to nije bio slučaj, pravovremeno je izbegao ofsajd zamku i iskoristio sjajnu asistenciju Radosavljevića.\nNekoliko minuta kasnije, slična akcija ali je ovog puta Živković oboren pa je za gostujući tim dosuđen penal koji Cucić nije realizovao pa je poluvreme završeno 1-1. U drugom poluvremenu šansu da osete seniorski fudbal još jednom je dobilo i nekoliko naših kadeta. Utakmica je završena rezultatom 3-1 u korist domaćina mada to nije najvažnije. Ono što jeste bitno, to je da se zalaganje, trud sa treninga prenosi na utakmicu i nema sumnje da ako se ovako nastavi, rezultati ove sezone neće izostati.\nZa Borac su nastupili: Tomić (Popov), Kovačević, M. Medić (Halas), Brakus, Toškov, Rakić, Radosavljević (Puhar), Bogaroški, Cucić (S. Zečević), Barbul (Samolov), Živković(Majstorović).


Tanjug 11. januara 2021. 11:31\nBEOGRAD – Osim ambicioznih planova u beogradskim pozorištima koja uveliko spremaju nove projekte za predstojeću sezonu, i teatri širom Srbiji su, prema informacijama Tanjiga, krenuli u realizaciju novih predstava za celu 2021. godinu.\nTako će Srpsko narodno pozorište (SNP) u Novom Sadu tokom februara izaći sa premijerom komada ”Osamnaest mačaka i limar Herman Brum” autora Miloša Nikolića, u režiji Ivana Cerovića. U ovoj psihološkoj triler drami igraju Nebojša Savić, Ljubiša Milišić i Sanja Mikitišin, a premijera je planirana na Kamernoj sceni.\nRadnja predstave smeštena je u Nemačku 1999. godine, kada limar Herman Brum poziva u goste filmskog snimatelja Gerharda Kesela da bi ga profesionalno angažovao.\nPozorište Mladih u Novom Sadu za sada sprema komad „Smrt gospodina Goluže“ po motivima istoimene komedije nedavno preminulog pisca Branimira Šćepanovića.\nAdaptaciju dela napisala je poznata rediteljka Ana Đorđević (“Švabica”, “Moje dete”), režija je poverena Patriku Laziću (“Fine mrtve đevojke”, BDP) i naslovnu, glavnu ulogu tumači Saša Torlaković, prvak Narodnog pozorišta Sombor.\nPoznati istoimeni film (1982) Živka Nikolića sa Ljubišom Samardžićem u glavnoj ulozi u pozorišnoj verziji dobiće obrise rijaliti programa, koji se odvija u objektivu neobičnog zapleta: glavni junak stiže u gradić nakon što su ga opljačkali i tamo izgovara laž da će izvršiti samoubistvo.\nPredstava je posvećena piscu Branimiru Šćepanoviću, koji nije stigao za života da vidi srpsku praizvedbu jedne od svojih međunarodno najznačajnijih pripovetki.\nRealizacija projekta se radi u koprodukciji Pozorišta mladih, „Beoarta“ i Centra za razvoj vizuelne kulture.\nNarodno pozorište Sombor, kao i SNP, takođe je realizovalo dve premijere tokom pandemije – “Predsednice” Vernera Švaba u režiji Jane Maričić i “Ćelava pevačica” Ežena Joneska, rediteljke Ive Milošević.\nNakon završenog perioda izolacije, u tom pozorištu su krenule pripreme za dva nova projekta. U toku su čitajuće probe predstave „I to se zove ljubav“ nedavno preminulog američkog dramskog pisca Mari Šizgal (1926-2020), u režiji Ksenije Krnajski, koja potpisuje prevod te drame sa engleskog i izbor muzike.\nKomedija “I to se zove ljubav” je 1965. godine nominovana za nagradu Toni kao najbolji dramski tekst na Brodveju, a posle toga je doživela veliki broj verzija širom sveta, a snimljen je i istoimeni film sa Džekom Lemonom u glavnoj ulozi.\nŠpanski reditelj je svoju junakinju stvorio u periodu umetničkog procvata nakon Frankove diktature, a njena drskost i duhovitost nimalo ne gubi oštrinu u okolnostima svakodnevice.\nFilozofija Pati Difuse jednostavno poručuje da sve događaje uvek treba posmatrati sa pozitivne strane, čak i onda kada se sve otme kontroli ili kada se pređe granica „dobrog ukusa“. Istovremeno, to je i šarmantna priča o ženi sa društvene margine koja u teškoj sadašnjici odlučuje da se odupre apatiji i pronađe pravu ljubav.\nI Narodno pozorište u Nišu vredno sprema tri predstave, posle izvedene drame “Šesti oktobar”, a prva je već pri kraju i tokom januara izlaze sa premijerom ruske drame “Lice” Aleksandra Galina, u režiji Vasila Vasileva iz Bugarske.\nU predstavi igra kvartet glumaca: Miroslav Jović, Ivana Nedović, Marjan Todorović i Maja Vukojević Cvetković, kostime i scenografiju potpisuje Katarina Filipović, dok je za prevod zadužen Novica Antić, aktuelni upravnik Ateljea 212, gde se upravo komad “Lice” igra već nekoliko godina u režiji Jelene Bogavac.\nNaslovnu rolu čuvene nesrećne junakinje klasika ruske književnosti tumačiće u alternaciji dve glumice – Dragana Mićalović i Katarina Arsić, dok muziku komponuje Aleksandar Sanja Ilić (“Balkanika”).\nTreći i za sada poslednji najavljeni projekat NP Niša jeste “Čudo Svetog Đorđa”, po tekstu Rusomira Bogdanovskog, u režiji Nikole Zavišića.\nOstala veća pozorišta u Srbiji (NP Subotica, NP Kikinda, NP Zrenjanin, NP Zaječar, NP Kruševac, NP Vršac, Šabačko pozorište, Knjaževsko-srpski teatar Kragujevac), iako su imala premijere tokom pandemije, za sada nisu objavile zvanične planove rada na novim predstavama tokom 2021. godine.


DODIK: DANAŠNJA OPOZICIJA S „MITTALOM“ SKLOPILA ŠTETAN UGOVOR - PrijedorDanas.com - Prijedorski gradski portal\nUgovor koji je Vlada RS 2004. godine sklopila s “ArcelorMittalom” o prodaji RŽR Ljubija višestruko je štetan po RS, tvrdi Milorad Dodik, predsjednik RS.\nPodsjetivši da je tada na vlasti bila današnja opozicija, a predsjednik RS Dragan Čavić, Dodik je rekao da je sadašnja vlast više puta pokušavala da popravi štetu prema RS, predloživši “Mittalu” da kupi preostalih 49 odsto državnih akcija i da prestane sa manipulacijama oko transfernih cijena kojima, kako tvrdi Dodik, dobit prebacuju iz zajedničkog preduzeća u povezana preduzeća, čime RS ostaje bez svog dijela dobiti.\n“S obzirom da u Ljubiji imaju 49 odsto, ako naprave dobit od deset miliona, morali bi da daju dobit od 4,9 miliona Vladi RS. Onda oni to izbace i naprave dobit od 100.000, a ostalo završi na nekom drugom mjestu”, rekao je Dodik i dodao da je Poreska uprava RS napravila taj uvid.\nOsim toga, kako je rekao Dodik, stručnjaci u rudarskoj oblasti su konstatovali da je “Mittal” iskorištavao samo lako dostupnu rudu u Ljubiji, a da u “džepove” nije ni zalazio, što znači da bi za period od pet do šest godina oni napustili rudnik, otpustili radnike i stvorili socijalne probleme prema radnicima.\nPrijedlog Vlade je bio, kako je rekao, da “Mittal” kupi taj Vladin dio, ali da je ponuda od 25 miliona bila neprihvatljiva, pa se pojavom “Israeli Investment Groupa” došlo do puno veće cijene.\n“U razgovorima smo došli do cifre do 60 miliona u skladu s ponudom druge strane. Oni su tražili da mi odustanemo od insistiranja na transfernim cijenama, ali mi smo to odbili. I sad u novom postupku došla nam je ponuda od 93 i 63 miliona”, rekao je on.\nDodao je da je logično da je Vlada Skupštini uputila prijedlog sa većom ponudom, ali da je na Skupštini da prihvati ili odbije ovu odluku.\nArcelorMittal Prijedor, Milorad Dodik, opozicija, štetan ugovor\n« KINO KOZARA-REPERTOAR: BRZI OZI – SINHRONIZOVANO\nARCELORMITTAL POZDRAVLJA JAVNU RASPRAVU O BUDUĆNOSTI RŽR „LJUBIJA“ »


Objavljeno petak, 25 april 2014 20:41\nObjavljeno petak, 25 april 2014 10:02\nPosljednje sniježne padavine i kiša koja ovih dana u Rožajama pada, kako smo to već objavili, su prouzrokovale ozbiljne problem na području te opštine, a juče su prijavljene i prve materijalne štete na lokalnoj putnoj infrastrukturi i poljoprivrednim gazdinstvima.\nSve rijeke na teritoriji opštine Rožaje van su svojih korita, a postoji opasnost od daljeg povećanja vodostaja, jer se očekuje nastavak padavina, objavio je Portal TVCG upozorenje iz Opštine Rožaje.\nObjavljeno sreda, 23 april 2014 19:21\nU sjevernom regionu Crne Gore prirodni priraštaj je negativan, dok je u južnom i centralnom pozitivan, pokazuju podaci MONSTAT-a za 2013. godinu.\nPrema zvaničnim podacima, na nivou države tokom 2013. godine rođeno je 7.475 djece, od kojih su 3.877 dječaci, dok je 3.598 djevojčica, a prirodni priraštaj je pozitivan i iznosi 1.558, objavio je MONSTAT.\nObjavljeno sreda, 23 april 2014 19:15\nNakon sniježnih padavina i naglog topljenja snijega, zbog čega je došlo do ozbiljnog povećanja vodostaja rijeke Ibar i njegovih pritoka, lokalna uprava u Rožajama formirala je Štab za praćenje stanja na terenu.\nU najbrojnijim opštinama sjevera Crne Gore voda nije za piće\nObjavljeno sreda, 23 april 2014 08:47\nZbog povećane mutnoće voda iz sva tri vodovoda u Pljevljima iz kojih se grad snabdijeva vodom nije za piće, saopšteno je juče iz Zdravstveno sanitarne - inspekcije u tom gradu.\nŠahmanović s Ramom o putu kroz Albaniju\nObjavljeno utorak, 22 april 2014 08:21\nAlbanija je zainteresovana za izgradnju magistralnog puta Plav - Podgorica koji dijelom prolazi kroz teritoriju te države saopštio je Edi Rama - premijer Vlade Albanije, Orhanu Šahmanoviću - predsjedniku Opštine Plav, koji je boravio u službenoj posjeti toj zemlji.\nKako je objavio Portal RTCG, tema Šahmanovićevog interesovanja tokom razgovora sa albanskim premijerom bila je, kako je rekao, izgradnja puta Plav - Podgorica, koji bi prolazio jednim dijelom teritorije Albanije.\nOsnovci iz Rožaja na ekskurziji u Bursi\nHrišćani slave Vaskrs\nEksplozija u Hotelu Bjanka\nStrana 273 od 295


Dva vozila gorjela na Starom Aerodromu – Borba\nDva vozila gorjela na Starom Aerodromu\nDate: 13 Januara, 2020\nDva vozila oštećena su sinoć u požarima koji su se u razmaku od nekoliko minuta desili na dvije lokacije u podgoričkom naselju Stari Aerodrom, a u njima, na sreću, nema povrijeđenih.\nKako su CdM-u kazali iz Službe zaštite i spasavanja, u 23.51 dojavljeno im je da je došlo do požara na vozilu kod Osnovne škole “Pavle Rovinski”.\n“Na lice mjesta upućene su dvije ekipe, koje su zatekle vozilo zahvaćeno požarom u prednjem dijelu”, ističu u podgoričkoj Službi zaštite i spašavanja.\nSamo nekoliko minuta kasnije, u 23.57 časova, javljeno im je da je došlo do požara na vozilu u blizini Bulevara Pera Ćetkovića, pa je i na tu poziciju upućena ekipa, koja je takođe zatekla vozilo čiji je prednji dio gorio.\n“Požar kod osnovne škole ugašen je dva minuta poslije ponoći, a požar kod Bulevara u 00.11 časova. U oba požara nije bilo povrijeđenih, a nastala je materijalna šteta na vozilima”, dodaju u Službi zaštite i spašavanja Glavnog grada.


Reportaže - Page 2\nObjavljeno 16. februara 2019. 16. februara 2019.\nOtvara se novi restoran na levoj obali u Krnjači\nObjavljeno 1. februara 2019. 1. februara 2019.\nNa mestu nekadašnjeg dobro poznatog restorana “Bele zore” uskoro nas očekuje nešto sasvim novo. U februaru na ovoj poznatoj lokaciji otvara se restoran sa simboličnim nazivom “Panonski mornar”. I to 14. februara, na Svetog Trifuna ili na Dan zaljubljenih kako vam je zgodnije.\nObjavljeno 31. decembra 2018. 31. decembra 2018.\nOve godine smo ostvarili cilj koji smo zadali sebi na početku sad već stare 2018. godine, a to je 2.000.000 pregledanih stranica i izuzetno smo ponosni zbog toga. A verovali ili ne, vaš i naš blog portal dočekuje sedmu po redu Novu godinu 🙂\nUsled velikog broja zahteva sugrađana tokom godina, obratili smo se JKP „Beograd put“ pre više od dve godine, tačnije 13. jula 2016. godine, sa zahtevom da izvrše sinhronizaciju rada semafora na Zrenjaninskom putu kako bi se smanjile gužve na istom i povećala bezbednost. Ovde pročitajte „Mit o zelenom talasu na Zrenjaninskom putu“ Moramo da ih\nU maju mesecu u Beogradu je sklopljen 1.171 brak, od kojih 1.072 u kojima su na ludi kamen stali građani sa boravkom u srpskoj prestonici.\nEkipe JKP „Gradska čistoća” će sutra i prekosutra, dakle 5.\nKako smo već pisali, do 10. decembra na javnom uvidu\nKako saznajemo od danas popodne se u Borči uvodi parking